title: The Last of Us

text: Kehittäjät kokivat, että selviytymiskauhun genre ja maailmanlopun jälkeinen maailma antoivat heille mahdollisuuden kehittää hahmoja paremmin. Ryhmä käytti "Uncharted"-peleistään saamaansa tietoa hyväksi ja rinnastivat hahmot sekä pelimekaniikassa että tarinassa tapahtuvien ristiriitojen kanssa. He ottivat vaikutteita kirjoista "Tie" (2006) ja "Varkaiden kaupunki" (2008) sekä elokuvasta "Menetetty maa" (2007), joissa kaikissa on heidän mielestään mieleenpainuvia hahmoja. ”Haluamme, että pelaaja kokee paremmin sen miltä tuntuu elää maailmassa, jossa joka luoti on tärkeä ja jossa jokainen askel voi merkitä joko selviytymistä tai kuolemaa”, Straley sanoi.


title: The Last of Us

text: Kehityksen aikana Druckmann ja Straley kokosivat yhteen erilaisia musiikkikappaleita, joita he pitivät inspiroivina. Etsiessään säveltäjää pelille he huomasivat, että monet heidän keräämistään kappaleista oli säveltänyt Gustavo Santaolalla. Tästä syystä Sony otti yhteyttä Santaolallaan, joka suostui työskentelemään pelin soundtrackin parissa. Santaolalla oli innostunut pelistä kuultuaan, mistä se kertoo; hän oli aiemmin ollut halukas työskentelemään videopeleissä, mutta kieltäytyi työstä ellei sen keskipisteenä ollut sen tarina ja hahmot.


title: The Last of Us

text: Koska Santaolalla ei osaa lukea tai kirjoittaa nuotteja, hän alkoi työskennellä "The Last of Usin" parissa tuotannon aikaisessa vaiheessa. Druckmann kertoi säveltäjälle osia pelin tarinasta ja teemoista sen sijaan, että olisi antanut säveltämiseen selviä ohjeita; Santaolalla arvosti vapautta ja koki sen edistävän säveltämistä. Santaolallan mukaan hänen pitää säveltääkseen ”mennä johonkin synkkään, rakenteellisempaan paikkaan, joka ei olisi välttämättä melodinen.” Itsensä haastamiseksi hän käytti useita ainutlaatuisia, itselleen aiemmin tuntemattomia soittimia ja antoi itselleen vaaran ja viattomuuden tunteen. Hän käytti alhaiseksi viritettyä kitaraa tuottaakseen matalia ääniä. Santaolalla äänitti monissa huoneissa, mukaan lukien kylpyhuoneessa ja keittiössä, saadakseen aikaan ainutlaatuisia säveliä.


title: The Last of Us

text: Kehitysryhmä halusi pelin tekoälyn vaikuttavan musiikkiin. He myös yrittivät saada musiikilla aikaan reaktioita pelaajassa, kun he kuulivat tutun sävelen pelin aikaisemmasta vaiheesta, mikä laukaisisi jonkin aiemman tuntemuksen. Musiikkipäällikkö Jonathan Mayerin mielestä pelin toimintakohtauksissa soiva musiikki oli epätavallinen muihin peleihin verrattuna ja mainitsi, että se on ”suhteellisen hillitty”, ja että kun sen irrottaa asiayhteydestä, ensireaktio siihen muuttuu. Pelin pääteema, ”The Last of Us”, oli ensimmäinen musiikkikappale, jonka vaikuttunut ryhmä kuuli.


title: The Last of Us

text:
Kaikki kappaleet säv. Gustavo Santaolalla.
Sony julkisti pelin virallisesti 10. joulukuuta 2011 Spike Video Game Awards -gaalassa. Hieman tiedotuksen jälkeen, Naughty Dogin toimitusjohtaja paljasti tietoja pelistä:


title: The Last of Us

text: Naughty Dog ilmoitti helmikuussa 2013 joutuvansa siirtämään alkuperäistä julkaisupäivää, 7. toukokuuta 2013, kuukaudella eteenpäin, jotta he voisivat tehdä viime hetken parannuksia. Yhtiö julkaisi lehdistötiedotteen, jossa se selitti siirtoa: ”sen sijaan, että oikaisisimme tai vaarantaisimme visiomme, olemme päättäneet tehneet vaikean päätöksen siirtää julkaisupäivää, sillä uskomme, että peli ansaitsee muutaman lisäviikon, jotta voimme olla varmoja siitä, että "The Last of Us" on Naughty Dogin korkeiden standardien mukainen”.


title: The Last of Us

text: "The Last of Us" oli arvostelumenestys. Arvosteluja keräävä sivusto Metacritic laski sille 98 arvostelun pohjalta painotetun keskiarvon 95/100. GameRankings laski 68 arvostelun perusteella sen arvosanaksi 95 %. Se on viidenneksi korkeimmalle arvosteltu Playstation 3 -peli sekä Metacriticin että GameRankingsin sivuilla. Kriitikot kehuivat sen hahmokehitystä, tarinaa ja alatekstiä, äänisuunnittelua sekä naisten ja HLBT-hahmojen kuvausta. Peliä pidetään yhtenä seitsemännen sukupolven merkittävimmistä, ja monen kriitikon mukaan se on yksi kaikkien aikojen parhaimmista videopeleistä. IGN:n Colin Moriarty kutsui "The Last of Usia" ”mestariteokseksi”, ja "Edgen" kriitikon mielestä se on konsoliajan ”kaikkein mukaansatempaavin, tunteenomaisesti sointuvin, tarinavetoisin eepos”. "Eurogamerin" Oli Welsh kirjoitti, että se on ”toivonpilkahdus” selviytymiskauhulle, ja "Computer and Video Gamesin" Andy Kelly julisti sen ”Naughty Dogin hienoimmaksi hetkeksi”.


title: The Last of Us

text: "Pelaajan" Ville Arvekari antoi "The Last of Usille" arvosanaksi 8/10 ja kehui sen hahmoja, mutta moitti sen ”hidastempoista” tarinaa. Vuotta myöhemmin lehden Janne Pyykkönen antoi "The Last of Us: Remastered" -pelille täydet pisteet ja kirjoitti, että pelissä on ”armottoman hyvä käsikirjoitus, uskottavaa dialogia ja alan parasta ääninäyttelyä, upea ääniraita, taiteellisesti ja teknisesti mestarillista grafiikkaa”. V2.fi-sivuston Manu Pärssinen antoi pelille täydet viisi tähteä ja kehui sen tarinaa, hahmoja ja tunnelmaa. Lisäksi ääninäyttelijät, joita hän kutsuu alansa ammattilaisiksi, saivat Pärssiseltä arvostusta.


title: The Last of Us

text: Pelin hahmot, varsinkin Joel ja Ellie, saivat paljon kehuja muualtakin. "Game Informerin" Matt Helgeson kutsui kaksikon samaistuttavaa suhdetta ”liikuttavaksi” ja ”hyvin tehdyksi”. Eurogamerin Welsh, jonka mielestä hahmot oli kehitetty ”maltilla ja taidolla”, arvosti niiden tunteellista painoarvoa, ja Joystiqin Richard Mitchellin mukaan suhde oli ”aito” ja tunteellinen. Näyttelijöiden suoritukset, jotka "Edgen" sekä Eurogamerin Welshin mukaan paransivat käsikirjoitusta, saivat myös arvostusta.


title: The Last of Us

text: "The Last of Us" myi ensimmäisen julkaisuviikkonsa aikana yli 1,3 miljoonaa kappaletta, ja siitä tuli vuoden 2013 siihen asti myydyin videopeli. Kolme viikkoa julkaisunsa jälkeen, peli oli myynyt 3,4 miljoonaa kappaletta, ja sen arveltiin olevan parhaiten myydyin alkuperäinen peli sitten "L.A. Noiren" (2011) julkaisun. "The Last of Us" oli lopulta vuoden 2013 kymmenenneksi myydyin. Syyskuuhun 2014 mennessä peli oli myynyt kahdeksan miljoonaa kappaletta, joista seitsemän miljoonaa oli ollut PlayStation 3:lle ja miljoona PlayStation 4:lle. Suomessa "The Last of Us" saavutti kultapelin rajan 15 771 myydyllä kappaleella, ja se oli vuoden 2013 yhdeksänneksi myydyin videopeli.


title: The Last of Us

text: "The Last of Us" on kaikkien aikojen palkituin videopeli yli 230 vuoden peli -palkinnolla. Se oli arvosteluja keräävien sivustojen Metacriticin ja GameRankingsin toiseksi korkeimmalle arvosteltu videopeli vuonna 2013 "Grand Theft Auto V:n" jälkeen. Ennen pelin julkaisua, se sai lukuisia palkintoja E3-tapahtumassa. Peli voitti vuoden peli -palkinnon muun muassa seuraavissa julkaisuissa: "The A.V. Club", Canada.com, Cheat Code Central, "Daily Mirror", "The Daily Telegraph", Destructoid, "The Escapist", GamesRadar, GameTrailers, Game Revolution, Giant Bomb, "Good Game", "Hardcore Gamer", IGN, "International Business Times", Kotaku, "Pelaaja", VG247, VideoGamer.com. Lisäksi se voitti vuoden pelin Annie-, Bafta-, Interactive Achievement- ja Game Developers Choice -palkinnot.


title: The Last of Us

text: Druckmannin kirjoittama ja Faith Erin Hicksin kuvittama neliosainen sarjakuva "" julkaistiin Dark Horse Comicsin kautta. Sarjakuvasarja on pelin esiosa, ja sen päähenkilöinä ovat nuorempi Ellie ja toinen nuori selviytyjä Riley. Sen ensimmäinen osa ilmestyi 3. huhtikuuta 2013, jonka jälkeen sarjakuvat ilmestyivät kuukausittain. Sarjakuvan kaikki neljä osaa julkaistiin kokoelmana 30. lokakuuta 2013. Druckmann ja pelin näyttelijät, Gustavo Santaolallan säveltämänä, esittivät osan pelin kohtauksista teatteriesityksenä 28. heinäkuuta 2014 Santa Monica, Kaliforniassa.


title: The Last of Us

text: Sony ilmoitti maaliskuussa 2014, että "The Last of Usin" elokuvasovitus on tekeillä. Elokuvan ohjaajaksi ilmoitettiin Neil Druckmann ja tuottajaksi Sam Raimi. Huhtikuussa 2016 Druckmann ilmoitti elokuvan joutuneen tuotantohelvettiin. Marraskuussa 2016 Raimi totesi elokuvan olevan pysähdyksissä Sonyn ja Druckmannin välisten erimielisyyksien vuoksi. Näyttelijä Maisie Williams kertoi olevansa kiinnostunut Ellien roolista ja oli roolineuvotteluissa sekä Raimin että Druckmannin kanssa.


title: The Last of Us

text: Druckmann sanoi helmikuussa 2014, että pelin jatko-osan mahdollisuus on ”noin 50/50”, ja että ryhmän tulisi löytää tarina, ”joka on syytä kertoa ja joka ei toista itseään”. Heinäkuussa 2014 strategisti Arne Meyer sanoi, että jatko-osan harkitsematta jättäminen ”olisi epäoikeudenmukaista” peliyhtiötä ja faneja kohtaan.


title: The Last of Us

text: 3. joulukuuta 2016 jatko-osa "The Last of Us Part II" julkistettiin trailerilla vuosittaisessa PlayStation Experience -tapahtumassa. Trailerissa paljastettiin Joelin ja Ellien paluu viisi vuotta ensimmäisen pelin tapahtumien jälkeen. Pelaaja tulee ohjaamaan Ellietä tarinan aikana. Pelin sävellyksestä vastaa jälleen Gustavo Santaolalla.


title: Cely Mechelin

text: Alma Cecilia (Cely) Mechelin (12. elokuuta 1866 Helsingin maalaiskunta – 30. heinäkuuta 1950 Bromarv) oli suomalainen naisasialiikkeen ja muiden kansalaisjärjestöjen aktiivi, joka oli perustamassa monia järjestöjä.


title: Cely Mechelin

text: Mechelin oli valtiomies Leo Mechelinin ja tämän vaimon Alexandra Lindroosin ainoa lapsi. Hän loi uransa aikansa säätyläisnaisille tyypillisissä filantrooppisissa ja yhteiskunnallisissa kansalaisjärjestöissä. Mechelin aktivoitui jo nuorena hyväntekeväisyysjärjestötoiminnassa ja perusti 1890 Sokeainkirjastoa ylläpitävän Föreningen Böcker åt de blinda – Yhdistys Kirjoja sokeille -yhdistyksen, jonka puheenjohtajana toimi vuoteen 1932. Hän toimi myös aktiivisesti Unioni Naisasialiitto Suomessa ry:ssä ja oli 1899 perustamassa Martta-yhdistystä, jonka puheenjohtajana toimi 1901–1902.


title: Cely Mechelin

text: Ensimmäisen sortokauden aikana Mechelin osallistui passiivisen vastarinnan organisointiin ja oli 1902 perustamassa vastarintajärjestö Kagaalin sisarjärjestöä eli naiskagaalia, jossa hän toimi sen vuonna 1944 tapahtuneeseen muodolliseen lakkauttamiseen saakka. Vuonna 1918 hän oli vuorostaan perustamassa sotilaskotiyhdistystä, jonka hallitukseen hän kuului vuoteen 1924. Vuosina 1919–1924 Mechelin oli lisäksi Ruotsalaisen kansanpuolueen keskushallituksen jäsen.


title: Cely Mechelin

text: Mechelinille myönnettiin Suomen Valkoisen ruusun ritarimerkki, Jääkäriliiton muistomitali, Vapaussodan muistomitali sekä Neljännen luokan vapaudenristi.


title: Cely Mechelin

text: Mechelinin perustama näkövammaisten kirjasto toimii edelleen ja sai 2001 hänen mukaansa nimekseen Celia.


title: The Last Full Measure

text: The Last Full Measure on Alexandra Kerryn ohjaama, vuonna 2004 kuvattu 18-minuuttinen lyhytelokuva. Elokuvan pääosissa ovat Reiko Aylesworth, Xander Berkeley, Somah Haaland, Elsa Raven, Daniel Stern, Sam Trammell ja Jack Wallace. Elokuva kertoo nuoresta tytöstä, joka odottaa isäänsä kotiin Vietnamin sodasta.


title: Juan Manuel Gálvez

text: Juan Manuel Gálvez Durón (10. kesäkuuta 1887 Tegucigalpa, Honduras – 20. elokuuta 1972) oli hondurasilainen poliitikko, joka toimi maansa presidenttinä 1949–1954 ja korkeimman oikeuden presidenttinä 1956–1963.


title: Juan Manuel Gálvez

text: Gálvez syntyi Tegucigalpassa 1887, ja hänen vanhempansa olivat José María Gálvez Retes ja Benita Durón. Hän valmistui oikeustieteestä ja politiikan tutkimuksesta Hondurasin kansallisesta yliopistosta 1913. Seuraavana vuonna hänet valittiin tuomariksi La Ceibaan.


title: Juan Manuel Gálvez

text: Politiikkaan Gálvez siirtyi 1924, jolloin hänet valittiin kansalliskongressiin. Hän oli Vicente Tostan hallinnossa sisä- ja oikeusministerinä 1924–1925 ja Miguel Paz Barahona hallinnossa sisäministerinä 1925–1929. Tiburcio Carías Andinon aikana Gálvez toimi sota-, laivasto- ja ilmavoimaministerinä 1933–1948.


title: Juan Manuel Gálvez

text: Carías oli hallinnut Hondurasia itsevaltiaasti 15 vuoden ajan, kun hänet painostettiin järjestämään vaalit. Gálvez voitti vaalit helposti, sillä Liberaalipuolueen toiminta oli edelleen tiukasti rajattua. Levottomuuksista huolimatta Tiburcio Carías Andino astui valtaan rauhallisesti 1932. Gálvez astui virkaan 1949 ja jatkoi näin käytännössä "Cariatoksi" nimettyä kautta Hondurasin historiassa. Hän kuitenkin toteutti monia uudistuksia ja vapautti jälleen Liberaalipuolueen toiminnan. Gálvezin aikana maahan luotiin myös ensimmäinen tuloverolaki, jonka piiriin joutuivat myös banaaniyhtiöt. Hondurasiin perustettiin myös keskuspankki ja valtion kehityspankki.


title: Juan Manuel Gálvez

text: Marraskuussa 1954 järjestettiin vapaat vaalit, joissa liberaalit olivat jälleen mukana. Puolueen Ramón Villeda Morales saikin eniten ääniä, mutta hän ei kuitenkaan saanut tarvittavaa osuutta äänistä, sillä Kansallispuolueella oli kaksi ehdokasta. Kansallispuolue ei siis hyväksynyt vaalitulosta. Gálvez erosi kuitenkin samoihin aikoihin virastaan terveydentilaansa vedoten, ja Julio Lozano Diáz julistautui virkaatekeväksi presidentiksi.


title: Tuhon kuilu

text: Tuhon kuilu () on vuonna 1984 ensi-iltansa saanut yhdysvaltalainen tieteiselokuva, jonka ohjasi Stewart Raffill. Pääosassa esiintyvät Michael Paré ja Nancy Allen. Elokuva pohjautuu Philadelphia-koe -nimiseen urbaanilegendaan.


title: Tuhon kuilu

text:
Vuonna 1943 Yhdysvaltain laivaston näkymättömyyskoe menee pahasti pieleen ja merimiehet David Herdeg ja Jim Parker yrittävät pelastautua hyppäämällä laidan yli. He kuitenkin siirtyvät tulevaisuuteen laivassa tehdyn kokeen vuoksi. Kaksikko löytää pian itsensä Nevadan aavikolta vuonna 1984, josta he yrittävät saada selvyyttä mitä oikein tapahtui.
Elokuva tuotti hieman yli kymmenen miljoonaa dollaria maailmanlaajuisesti, josta Yhdysvalloissa saatu osuus oli 8.1 miljoonaa dollaria.


title: Tuhon kuilu

text: "Video-oppaassa" vuodelta 1994 Asko Alanen sanoo, että elokuvan uskomaton mielikuvitusjuoni on toteutettu yliolkaisesti. "Tuhon kuilu" saa häneltä kolme tähteä viidestä, mikä vastaa sanallista arviota ”hyvä”.


title: Tuhon kuilu

text: Elokuva sai jatko-osan "Tuhon kuilu 2 – Hitlerin voitto" (1993).


title: Veikko Pöysti

text: Veikko Henrik Pöysti (26. kesäkuuta 1909 Hamina – 23. joulukuuta 1942 Helsingin maalaiskunta) oli suomalainen työmies ja militantti kommunisti, joka kuului jatkosodan aikaiseen vastarintaliikkeeseen ja sai surmansa tulitaistelussa häntä pidättämään tulleiden poliisien kanssa Tikkurilan Hiekkaharjussa.


title: Veikko Pöysti

text: Veikko Pöystin isä nahkuri ja ammattiyhdistysaktiivi Matti Pöysti taisteli Suomen sisällissodassa punaisten puolella ja pakeni sodan jälkeen Neuvosto-Venäjälle. Matin pojat Einar, Veikko ja Taisto Pöysti olivat isänsä tavoin aktiivisia vasemmistolaisia, kommunistisen nuorisoliiton jäseniä. Veikko Pöystin ystävän arvion mukaan tämä aloitti aktiivisen "illegaalin" toiminnan vuoden 1927 tietämillä. Pöystit asuivat tuolloin Laatokan Karjalassa, Lumivaarassa.


title: Veikko Pöysti

text: Veikko Pöystin toiminta arvioitiin viranomaisten taholta luonteeltaan maanpetokselliseksi jo 1920-luvun lopulla. Marraskuussa 1929 hän ilmaantui Metsäpirtissä Tapparin vartion lähellä olevaan taloon luullen olevansa Neuvostoliitossa. Talossa ollut rajavartija onnistui vahvistamaan vaikutelmaa ja houkutteli Pöystin lähtemään mukaansa. Paljastuessaan tämä oli ollut selvittämässä mahdollista uutta rajanylitysreittiä.


title: Veikko Pöysti

text: Pöysti tuomittiin seuraavana vuonna valtiopetoksen valmistelusta neljän ja puolen vuoden vankeuteen. Hän oli mm. osallistunut salaisten etappireittien ylläpitoon ja käyttämiseen laittomiin yhteyksiin Neuvostoliittoon SKP:n sotilaskomitean ("sotilaslinjan") jäsenenä. Hänen lisäkseen tuomiolla oli mm. entisiä ns. punajääkäreitä eli jääkäripataljoona 27:ssä toimineiden oppositioryhmien jäseniä. Myös hänen isänsä ja Einar-veljensä olivat tuomittujen joukossa.


title: Veikko Pöysti

text: Pöysti kärsi tuomiotaan Tammisaaren pakkotyölaitoksessa ja vapautui ehdonalaiseen huhtikuun 1934 lopulla. Vapauduttuaan Pöysti jatkoi etappitoimintaa ja muuta maanalaisen SKP:n työtä. Hänet pidätettiin Hyrsylän mutkassa, Rislakin mukaan pakomatkalla Neuvostoliittoon. Vankeustuomiota tuli syksyllä 1935 yhteensä kuusi vuotta ja kolme kuukautta. Hän vapautui 25. toukokuuta 1941, vähän ennen jatkosodan syttymistä.Sodan sytyttyä Pöystiä uhkasi pidätys ja päätyminen turvasäilöön. Hän katosi "maan alle".


title: Veikko Pöysti

text: Jatkosodan aikana vastarintaa tekevillä kommunisteilla oli pääkaupunkiseudulla maanalaista toimintaa Helsingin työläiskaupunginosissa ja lähikunnissa. Toimintaan sisältyi suoranaista vastarintaa, kuten liikenne- ja viestintäyhteyksien häirintää, julkaisujen laatimista ja jakelua sekä erilaisia tukitoimintoja, kuten majoituksen, muonituksen, vaatetuksen, asiapaperien ja rahoituksen sekä aseiden, ammusten ja räjähteiden järjestämistä. Kaikki tämä vaati yhteydenpitoa, kuljetuksia, viestintää ja kokoontumisia. Näistä tukitoiminnoista vastasivat usein naiset, joiden miehet olivat "metsäkaartissa" sekä nuoret pojat ja tytöt. Esimerkiksi salanimillä "Lasse", "Pitkä poika" ja "Vaalea poika" tunnetun Pöystin avustajia olivat ainakin maanpetoksesta myöhemmin kuolemaan tuomittu ja teloitettu ompelija Martta Koskinen sekä myöhemmät SKDL:n kansanedustajat Olga Terho ja Anna-Liisa Hyvönen. Pöysti käytti kaupungilla liikkuessaan vääriä henkilöllisyyspapereita ja armeijan tai suojeluskunnan univormuja. Joskus hän esiintyi metsätyömiehenä.


title: Veikko Pöysti

text: SKP:n paikallisten aktiivien salaisessa kokouksessa helsinkiläisessä yksityisasunnossa kesällä 1941 Veikko Pöysti selosti tovereilleen omaa rooliaan puolueen toiminnassa: "En pyydä teiltä muuta kuin että minä johdan aseellista toimintaa sotaa vastaan. Minä en sekaannu poliittiseen puoleen, sen lupaan."


title: Veikko Pöysti

text: Poliisi, valtiollinen poliisi ja puolustusvoimat pyrkivät paljastamaan ja estämään toimintaa mm. tarkastamalla henkilöpapereita, tekemällä kotietsintöjä sekä pidättämällä ja vangitsemalla avainhenkilöitä.


title: Veikko Pöysti

text: Veikko Pöysti tunnettiin julkisuudessa viimeistään lokakuun alussa 1941 tapahtuneesta ampumavälikohtauksesta hänen yhden turva-asuntonsa rappukäytävässä. Pöysti haavoitti "ratsattua" asuntoa valvomaan asettunutta poliisia lievästi pistoolinlaukauksella Marjatan talossa.


title: Veikko Pöysti

text: Kun tykistön ammusvarasto Pitäjänmäen Pajakukkulalla yritettiin räjäyttää 27. elokuuta 1941, mukana olivat Pöystin lisäksi "Martti Koivistoinen" ja "Taavi Pöyry". Koivistoinen teloitettiin ja Pöyry tuomittiin seitsemäksi vuodeksi kuritushuoneeseen, tosin ei pelkästään tästä teosta.


title: Veikko Pöysti

text: Kesäkuussa 1942 Pöysti räjäytti yhden yön aikana kahdeksan voimalinjan pylvästä Tuusulassa ja myöhemmin yhden Hyvinkäällä. Järvenpäässä sattuneen viljasiilon palon Pöysti itse nimesi omaksi teokseen.


title: Veikko Pöysti

text: Tunnetuimpia tuhotöitä, joihin Veikko Pöysti on liitetty, oli Vaskiojan rautatiesillan räjäytys Hunsalan pysäkin lähellä Hyvinkään–Karkkilan välisellä kapearaiteisella rautatiellä 1. syyskuuta 1942. Pienempiin, mutta yleisöä puhuttaneisiin tekoihin kuului hyvinkääläisen kartanon lehmän varastaminen. Lehmä teurastettiin piileskelevien metsäkaartilaisten ruuaksi.


title: Veikko Pöysti

text:
Jo lokakuussa 1941 oli vastarinnantekijöiden yli pyyhkäissyt pidätysten aalto. Syytteitä nostettiin myöhemmin yli 20:ta pidätettyä vastaan esimerkiksi maanpetoksesta ja avunannosta maanpetokseen. Ankarin rangaistus kohtasi Urho Kaipaista, joka tuomittiin rikoksenuusijana kuolemaan sekä menettämään kansalaisluottamuksensa ainiaaksi.
Pöystin tukiverkosto alkoi ilmiantojen ja pidätysten myötä heiketä. Hän luopui vuoden 1942 puolella viimeisestä asunnostaan Helsingissä, mutta onnistui suhteitaan käyttäen vielä saamaan käyttöönsä rakenteilla olevan talon Tikkurilan Hiekkaharjusta, silloisen Helsingin maalaiskunnan alueelta.


title: Veikko Pöysti

text: Rislakin arvion mukaan eräs Pöystin kiinni jääneistä yhdysmiehistä, joka tunsi talon sijainnin, paljasti sen kuulusteluissa viranomaisille. Iltapäivällä 23. joulukuuta 1942 pidättäjät saapuivat Pöystin tukikohtaan. Rakennuksessa ja sen ympäristössä käytiin mahdollisesti tunteja kestänyt laukaustenvaihto. Siinä sai surmansa konstaapeli Viljo Innanen. Lisäksi haavoittui kolme valtiollisen poliisin ja liikkuvan poliisin miestä. Veikko Pöystiin osui tiettävästi useita luoteja. Hänen täsmällistä kuolinsyytään ei varmuudella tiedetä. Päämajan kirkollisasiain osaston kokoamista kaatuneiden luetteloista ja tilastokeskuksen kuolinsyytodistuksista tehdyn yhteenvedon mukaan Pöystin kuolinsyyksi on jälkimmäiseen merkitty "ammuttu pidätettäessä".


title: Cromen oireyhtymä

text: Cromen oireyhtymä on autosomissa peittyvästi periytyvä oireyhtymä, johon liittyy synnynnäinen harmaakaihi, epileptisyyttä, kehitysviivettä ja lyhytkasvuisuutta. Tila on kuvattu kahdella tyttövauvalla, joiden vanhemmat olivat keskenään ensimmäisiä serkkuja. Tytöt kuolivat 4- ja 8-kuukautisina, ja kuoleman jälkeen tutkittaessa heillä havaittiin munuaisten tubulaarinen nekroosi sekä enkefalopatia.


title: Plönin linna

text: Plönin linna () on Plönin kaupungissa Saksan Schleswig-Holsteinin osavaltiossa sijaitseva linna. Plönin linna sijaitsee kukkulalla Großer Plöner See -järven rannalla, ja se rakennettiin 1600-luvulla kolmikymmenvuotisen sodan aikana.


Agit-propin kvartetti laulaa työväenlauluja on suomalaisen Agit-Prop-yhtyeen studioalbumi vuodelta 1972.


title: Petersburg

text: Petersburg on usean paikkakunnan nimi:


title: Luettelo maailmanlopun päivämääristä

text: Tämä on luettelo ajankohdista, joihin maailmanloppuun liittyvien tapahtumien on ennustettu sijoittuvan.


title: Kaliumoksalaatti

text: Kaliumoksalaatti eli dikaliumoksalaatti (KCO) on kalium- ja oksalaatti-ionien muodostama ioniyhdiste. Ainetta käytetään muun muassa tekstiiliteollisuudessa, puhdistusaineissa ja reagenssina analyyttisessä kemiassa.


title: Kaliumoksalaatti

text: Kaliumoksalaatti on värittömiä tai valkoisia kiteitä. Se on hygroskooppista ja esiintyy usein kidevedellisenä monohydraattina KCO·HO. Kidevesi poistuu, kun yhdistettä kuumennetaan 160 °C:n lämpötilaan. Kaliumoksalaatti on oksalaattisuoloista veteen runsasliukoisin.


title: Kaliumoksalaatti

text: Kaliumoksalaattia valmistetaan neutraloimalla oksaalihappoa kaliumhydroksidin tai -karbonaatin avulla. Jos emästä ei ole stoikiometristä määrää muodostuu kaliumvetyoksalaattia.


title: Kaliumoksalaatti

text: Kaliumoksalaattia käytetään tekstiiliteollisuudessa, tahranpoistoaineissa ja metallien puhdistukseen ja kiillotukseen, analyyttisessä kemiassa muun muassa kalsiumpitoisuuden määrityksessä, valokuvauksessa rauta(III)oksalaattikehitteiden valmistuksessa ja uraanin erottamiseen rikasteesta.


title: Lemon (albumi)

text: Lemon on suomalaisen Lemon-yhtyeen studioalbumi vuodelta 1970.


title: Lemon (albumi)

text: Kaikki kappaleet Leif Kiviharju.


title: Kinect Sports: Season Two

text: Kinect Sports: Season Two on Raren ja BigParkin kehittämä sekä Microsoft Game Studiosin julkaisema urheilupeli, joka on jatkoa pelille "Kinect Sports". Peli julkaistiin lokakuussa 2011 Xbox 360:lle. Pelissä on lajeina amerikkalainen jalkapallo, baseball, tikanheitto, golf, laskettelu ja tennis.


title: Jantunen

text: Jantunen on suomalainen sukunimi, joka on muun muassa seuraavilla henkilöillä:


title: Brandon Saad

text: Brandon Saad (s. 27. lokakuuta 1992 Gibsonia, Pennsylvania, Yhdysvallat) on yhdysvaltalainen jääkiekkohyökkääjä, joka edustaa NHL:ssä pelaavaa Chicago Blackhawksia. Häntä on luonnehdittu voimahyökkääjäksi. Saad pelaa useimmiten kahdessa ensimmäisessä ketjussa.


title: Brandon Saad

text: Saad pelasi yläasteikäisenä MWEHL-liigaa Pittsburgh Hornetsissa kauden 2007–2008, jonka jälkeen Saginaw Spirit varasi hänet kymmenentenä pelaajana OHL:n varaustilaisuudessa 2008. Saad ei kuitenkaan siirtynyt joukkueeseen kaudeksi 2008–2009, vaan siirtyi NAHL-liigan Mahoning Valley Phantomsiin. Hän oli tehopisteillä 29+18=47 joukkueen toiseksi paras pistemies Stefan Salituron jälkeen sekä paras maalintekijä. Saad sijoittui runkosarjan maalipörssissä seitsemänneksi. Hän oli Phantomsin paras maalintekijä myös kevään 2009 pudotuspeleissä viidellä osumallaan Johnny Meon ja Erik Higbyn kanssa. Saad valittiin kauden päätteeksi NAHL:n vuoden tulokkaaksi ja ensimmäiseen tähdistökentälliseen. Hän pelasi kauden aikana myös Yhdysvaltain maajoukkueen kehitysohjelman (US NTDP) mukana.


title: Brandon Saad

text: USHL-joukkue Youngstown Phantoms varasi Saadin 70. pelaajana kesällä 2009. Hän pelasi liigaa kuitenkin Yhdysvaltain kehitysmaajoukkueessa kaudella 2009–2010. Saad keräsi US NTDP:n joukkueesta eniten pisteitä ja maaleja pisteillä 29+29=58. Kaudeksi 2010–2011 hän siirtyi Saadin kaksi vuotta aiemmin varanneeseen Saginaw Spiritiin, OHL:ään. Hän ja Jordan Szwarz olivat 27 osumallaan joukkueen toiseksi parhaita maalintekijöitä Josh Shallan jälkeen. Kevään 2011 pudotuspeleissä Saad oli tehopisteillä 3+8=11 joukkueen kolmanneksi paras pistemies Vincent Trocheckin kanssa.


title: Brandon Saad

text: NHL-joukkue Chicago Blackhawks varasi Saadin toisella kierroksella 43. pelaajana . Hän teki lokakuussa 2011 kolmivuotisen tulokassopimuksen joukkueen kanssa. Saad pelasi ensimmäisen NHL-ottelunsa kauden 2011–2012 avausottelussa 17. lokakuuta 2011 vieraissa Dallas Starsia vastaan. Hänestä tuli kauden 2003–2004 jälkeen Blackhawksin alimmalla numerolla varattu pelaaja, joka aloitti varaustilaisuuden jälkeisen kautensa NHL:ssä. Chicago kuitenkin lähetti Saadin kahden NHL-ottelun jälkeen takaisin Saginawiin kehittymään. Hänet valittiin samassa kuussa CHL:n viikon (17.–23. lokakuuta) pelaajaksi. Saad jakoi tehopisteillä 34+42=76 Spiritin sisäisen pistepörssin toisen sijan Josh Shallan kanssa. Kevään 2012 pudotuspeleissä hän oli joukkueen paras pistemies ja maalintekijä pisteillä 8+9=17. Saad palkittiin kauden päätteeksi OHL:n urheiluhenkisimpänä pelaajana William Hanley Trophylla ja valittiin ensimmäiseen tähdistökentälliseen. Huhtikuussa 2012 hänet nostettiin takaisin Blackhawksin NHL-joukkueen vahvuuteen ja Saad pelasi siellä kaksi pudotuspeliottelua tehden yhden syöttöpisteen.


title: Brandon Saad

text: Saad oli nimeämässä Chicago Blackhawksin ensimmäisen kierroksen 23. varausta, jolla seurasi varasi Teuvo Teräväisen. Saad aloitti kauden 2012–2013 lähinnä NHL:n työsulun vuoksi AHL-joukkue Rockford IceHogsissa. Hänet valittiin 13. tammikuuta AHL:n viikon pelaajaksi, mutta hänet nostettiin heti työsulun päätyttyä tammikuussa 2013 Blackhawksin NHL-kokoonpanoon. Saad teki varsinaisella tulokaskaudellaan NHL:ssä 46 runkosarjaottelussa tehopisteet 10+17=27 sekä 23 pudotuspeliottelussa tehopisteet 1+5=6. Hän oli runkosarjassa Blackhawksin neljänneksi paras pistemies. Saad teki NHL-uransa avausmaalin 5. helmikuuta 2013 vieraissa San Jose Sharksia vastaan. Chicago voitti kauden päätteeksi Stanley Cupin. Saad valittiin NHL:n tulokkaiden tähdistökentälliseen ja hän oli ehdolla myös vuoden tulokkaalle myönnettävän Calder Memorial Trophyn saajaksi. Palkinto annettiin Florida Panthersin Jonathan Huberdeaulle.


title: Brandon Saad

text: Ensimmäisellä täysimittaisella NHL-kaudellaan 2013–2014 Saad teki 78 runkosarjaottelussa tehopisteet 19+28=47 ja 19 pudotuspeliottelussa tehopisteet 6+10=16. Hän voitti kevään 2014 pudotuspeleissä Blackhawksin sisäisen tehotilaston lukemalla +10.


title: Brandon Saad

text: Saad edusti Yhdysvaltoja alle 20-vuotiaiden MM-kilpailuissa vuonna 2012. Yhdysvallat voitti alle 18-vuotiaiden maailmanmestaruuden vuonna 2010. Saad pelasi myös alle 17-vuotiaiden World Hockey Challengessa vuonna 2009, jolloin hänet valittiin turnauksen tähdistökentälliseen.


title: Brandon Saad

text: Saadia on luonnehdittu pelityyliltään voimahyökkääjäksi, jonka vahvuuksiin kuuluu hyökkäyspään pelaaminen, maalintekotaidot, luistelu, koko, peliäly, maalinedustapelaaminen ja tilantekeminen. Saadin tulisi käyttää kuitenkin isoa kokoaan enemmän hyödyksi ja laukoa useammin. Lisäksi hänen suoritustasonsa Hänen muihin heikkouksiinsa kuuluu epätasaisuus. Saad pelaa useimmiten kahdessa ensimmäisessä ketjussa.


title: Brandon Saad

text: Saadilla on sukujuuria Syyriassa, josta Brandonin isä on lähtöisin. Myös Saadin isoveli George on pelannut jääkiekkoa.


title: Vanha vakaa Lemon

text: Vanha vakaa Lemon on suomalaisen Lemon-yhtyeen studioalbumi vuodelta 1972. Albumi ilmestyi Finnlevyn UFO-levymerkillä. Rocket Records on julkaissut albumista CD-uusintapainoksen vuonna 2011 (Rocket Records, ROK-091).


title: Notkea moderni

text: Notkea moderni () on sosiologi Zygmunt Baumanin vuonna 2000 ilmestynyt kirja myöhäismodernin käsitteestä.


title: Kadui

text: Kadui () on kaupunkimainen taajama Vologdan alueella Venäjällä. Se sijaitsee lähellä Sudaan laskevan Voronjoen suuta 170 kilometriä Vologdasta länteen. Taajama on Kaduin piirin keskus. Sen kautta kulkee Pietarin ja Vologdan välinen rautatie. Asukkaita on 11 300 henkeä (vuonna 2010).


title: Kadui

text: Paikkakunta on saanut alkunsa vuonna 1906 rakennetusta rautatieasemasta, joka nimettiin lähellä sijainneen kylän mukaan. Vuonna 1918 siitä tuli volostin ja vuonna 1927 hallintopiirin keskus.


title: Kadui

text: Kaduissa toimii Tšerepovetsin voimalaitos, elintarvike- ja puunjalostusteollisuutta sekä kalankasvattamo. Taajamassa on kolme keskikoulua, ammattikoulu, taidekoulu, lasten luomistyön keskus, kultturitalo, museo, poliklinikka ja sairaala.


title: Pelillistäminen

text:
Pelillistämisellä tarkoitetaan pelien dynamiikan ja mekaniikan soveltamista eri ympäristöihin, kuten erilaisissa verkkopalveluissa, koulutuksessa tai työelämässä. Pelillisyyttä käytetään tuomaan elämyksellisyyttä ja miellyttävyyttä uusiin ympäristöihin ja sen tarkoituksena on edistää palvelunkäyttäjien osallistumista ja sitoutumista käytettyyn palveluun peleistä tuttujen ominaisuuksien avulla. Pelillisyyden lähikäsitteeksi voidaan ajatella myös leikillisyys-termiä.
Pelillistäsessä otetaan vaikutteita itseohjautuvuuden psykologiasta, jonka oletusarvona on, ettei ihminen ole vain robotti. Reaktioiden automaation lisäksi -- ulkoinen motivaatio -- pelillisyyttä voidaan rakentaa myös sisäisen motivaation (intrinsic motivation) teorioiden pohjalta. Oppimispelissä tämä tarkoittaa sitä, että oppija tarttuu aiheeseen siitä kulmasta, esimerkiksi koululainen pyramiidiin, rakentaen tietoa, esimerkiksi yhdistäen historian ja maantieteen opintoja. Lopputuloksena on pysyvämpi oppimisjälki, kun oppimista on kannustettu siten, että oppija tarttuu aiheeseen autonomisesti häntä itseään kiinnostavassa aiheessa.


title: Pelillistäminen

text: Yksinkertaisimpia esimerkkejä pelillistämisestä voidaan havaita esimerkiksi Facebookin kaltaisilla sosiaalisten medioiden sivustoilla, mutta pelillistämistä voidaan käyttää monissa eri yhteyksissä. Kevin Richardson kehitti Ruotsissa auton nopeutta mittaavan kameran, joka havaittuaan alle rajoituksia kulkevan auton ilmoittaa sen automaattisesti arpajaisiin, josta voi voittaa ylinopeutta ajavien autojen ylinopeussakoista kertyvän summan.


title: Pelillistäminen

text: Pelillistämistämisen keinoja ovat muun muassa:Enterprise Gamification Wiki and Gamification Wiki perustettiin vuoden 2010 marraskuussa. Pelillisyyttä on ollut kuitenkin jo ennen termin keksimistä ja määrittelemistä. Tästä esimerkkinä elintarvikkeiden sekä muiden hyödykkeiden mukaan lisättyjen merkkien, leimojen ja viivakoodien kerääminen palkintoa varten.


title: Pelillistäminen

text: Vuosina 2003-2006 toimineen konsulttiyritys Conundran Ltd:n perustaja Nick Pelling pyrki yrityksensä kautta tarjoamaan pelillistämistä ja sen kehittämistä valmistajille. Yritys lopetti kuitenkin toimintansa asiakkaiden vähäisen määrän takia, ja Pelling on itse sanonut olleensa mahdollisesti liian ajoissa pelillistämisen kanssa. Hän kuitenkin luultavasti tuli ensimmäisenä kehittäneeksi pelillistämisen termin "gamification".


title: Pelillistäminen

text: Pelillistämisen virallisena perustajana pidetään vuonna 2005 perustettua Bunchball-yhtiötä, joka yhä edelleen on yksi pelillistämisen suurimmista nimistä sen asiakkaiden ollessa muun muassa Warner Brosin kaltaisia suuryrityksiä.


title: Pelillistäminen

text: SCVNGR on vuonna 2008 perustettu yhtiö sekä matkapuhelinalustalle suunniteltu sovellus, jonka tarkoitus perustaja Seth Priebatschin mukaan on luoda ”pelikerros” maailmaan. SCVNGR perustuu paikkoihin, joihin saavuttaessa kirjaudutaan sisään matkapuhelimella ja tehdään tehtäviä, joiden suorittamisesta saa pisteitä.


title: Pelillistäminen

text: BigDoor Media on tarjonnut vaihtoehtoja nopeasta ja ilmaisesta pelillisyyden elementtien liittämisestä internetsivuille aina maksullisiin ja laajempiin palveluihin perustamisvuodestaan 2009 asti.


title: Pelillistäminen

text: Vuodesta 2009 saakka toiminut CrowdTwist tarjoaa asiakkailleen ikään kuin valmista pelillistämispakettia, jonka avulla he voivat seurata sivustojensa käyttäjiä ja tarjota käyttäjilleen erilaisia palkintoja sen mukaan, kuinka he tavalla tai toisella mainostavat yhtiön tuotteita.


title: Pelillistäminen

text: Vuonna 2010 perustettu Badgeville oli ensimmäinen sosiaalista pelimekaniikkaa tarjonnut yhtiö, ja se saavutti ensimmäisen toimintavuotensa aikana 75 asiakasta, joiden joukossa ovat muun muassa Universal Music Group, NBC ja Deloitte.


title: Pelillistäminen

text: Heinäkuussa 2011 teknologiayhtiö Gigya lisäsi pelillistämisen toimintaansa.


title: Pelillistäminen

text: Ensimmäisen avoimeen lähdekoodiin perustuvan alustan pelillistämiselle toi vuonna 2011 perustetun CloudCaptive – yhtiön UserInfuser, tarjoten erilaisia muokattavissa olevia pelillistämisen elementtejä internetsivuille.


title: Pelillistäminen

text: Tekes on rahoittanut esimerkiksi valopeli-hanketta. Opetushallitus on rahoittanut Omaa tietä etsimässä -pelin kehittämistä sekä Oppimisympäristönä peliohjelmointi -hanketta.


title: Pelillistäminen

text: Pelitutkimuksen professori Frans Mäyrä argumentoi Aikalaisen haastattelussa pelillisyyden puolesta. Hänen mukaansa peleihin kohdistettavaa energiaa voisi aivan hyvin käyttää maailmanparantamiseen tai työn ongelmien pohtimiseen. Peleillä pyritään vaikuttamaan ihmisen ajattelu- ja toimintatapoihin. Mäyrän mukaan peleillä voitaisiin kehittää ongelmanratkaisutaitoja tai esimerkiksi vaikuttaa yksilön rooliin osallistuvassa demokratiassa. Pelillisyyttä on opittu käyttämään hyväksi opetuksessa, televisioviihteessä, markkinoinnissa ja jopa poliittisessa kampanjoinnissa. Pelien parissa kasvanut sukupolvi odottaa pääsyä vuorovaikutukseen sisältöjen kanssa pelkän vastaanottamisen sijaan.


title: Pelillistäminen

text: Pelillistämistä voidaan käyttää monin tavoin muun muassa opetuksessa, ympäristö- ja terveyskasvatuksessa, työnhaun tehostamiseen ja opetteluun tai markkinointin.


title: Pelillistäminen

text: Koulutus- ja opetuspelit voidaan jakaa kuuteen eri luokkaan, jotka ovat 1) asevoimien koulutuspelit, 2) valtion virastojen elimien koulutuspelit, 3) yrityksien koulutuspelit, 4) koulujärjestelmän opetuspelit, 5) hyvinvointiin ja terveyteen liittyvät opetuspelit, sekä 6) politiikan, uskonnon ja taiteen opetuspelit.


title: Pelillistäminen

text: Paradoksina on, että pelit, jotka ovat tähdänneet hauskanpitoon, ovat epäonnistuneet opettavaisuudessaan ja taas opettavaiset pelit eivät ole olleet tarpeeksi viihdyttäviä. Onkin niin, että alun perin ei-pedagogiseen tarkoitukseen suunnatut pelit ovatkin opettaneet enemmän esimerkiksi historiasta kuin varsinaiset historian opetukseen suunnitellut pelit.


title: Pelillistäminen

text: Seuraavassa osoitteessa on koottu avoimen lähdekoodin linkkejä opetustarkoitukseen: http://viikonvalo.fi/Opettajille


title: Pelillistäminen

text: Khan Academy on organisaatio, joka internetsivuillaan tarjoaa yli 4100 pääosin luonnontieteitä käsittelevää opetusvideota. Videot ovat rajoittamatta kaikkien katsottavissa ja käytettävissä. Pelillistämistä Khan Academy käyttää muun muassa antamalla käyttäjälle pisteitä ja merkkejä tämän oppimisen perusteella.


title: Pelillistäminen

text: Ekapeli on suomalainen keksintö, jonka avulla on mahdollista opetella lukemisen ja laskemisen alkeita. Peli on suunnattu esikouluikäisille ja siitä löytyy eri taitotasoja. Peli myös mukautuu pelaajan taitoihin.


title: Pelillistäminen

text: Valopeli on alakoulun liikuntatunneille tarkoitettu sovellus, joka on osa Aktiiviset oppimistilat -hanketta. Hanke toteutettiin vuosina 2012-2013, jolloin Valopeliä kehitettiin eri alojen asiantuntijoiden yhteistyönä. Se on liikuntapedagoginen sovellus, jossa määrällisen liikunnan edistämisen sijaan on keskitytty liikunnan laadullisten piirteiden kehittämiseen. Pelissä lasten tehtävänä on kerätä "taikavoimaa" erilaisten liikunnallisten suoritteiden avulla, joissa tähdätään useimmiten esimerkiksi tasapainon hallintaan ja keskittymiseen. Valopelissa monet tehtävät rakentuvat oppilaiden yhteistyön varaan. Valopeli yhdistää tanssipelien, kamppailulajien, voimistelun, luovan tanssin, teatteri-ilmaisun ja roolipelien piirteitä. Valopeliä on alettu tuotteistaa vuonna 2014.


title: Pelillistäminen

text: Omaa tietä etsimässä on lautapeliformaatti, joka on tarkoitettu oppilaanohjauksen tueksi kouluihin: sitä on käytetty 9-luokkalaisten oppilaanohjauksen lisäksi mm. pienryhmäopetuksessa, kymppiluokilla, maahanmuuttajaryhmien parissa ja oppilaiden vanhempien kanssa. Lautapelit leviävät kuitenkin digitaalisia pelejä hitaammin. Pelinteon pedagogisena taustana ovat olleet Bloomin taksonomia, Vygotskyn lähikehityksen vyöhyke sekä pelin avaamat mahdollisuudet tulevaisuuden taitojen kehittämiseen.


title: Pelillistäminen

text: Planeetta Terra on lukiolaisille suunnattu lautapeli, jossa yhdistyy kaksi teemaa: kestävä kehitys sekä teknologia ja yhteiskunta. Pelissä on aineksia biologian, maantieteen ja historian oppisisällöistä.


title: Pelillistäminen

text: SmartFeet on uudenlainen pelillinen oppimisympäristö. Pelialusta on virtuaalinen ja sopii mobiililaitteille. Sillä voidaan integroida useita eri oppiaineita yhteen tai sitten käyttää yhden oppiaineen sisällä. Ensimmäisen pelin nimi oli Stadin Stara ja se käytiin 2012. Sen jälkeen peliä on kehitetty edelleen. Peleissä oppilaat tutkivat tosielämän ilmiöitä niiden autenttisessa kontekstissa. Onnistuneessa toteutuksessa pelaajat uppoutuvat peliin saavuttaen flow-tilan ja oppivat samalla. Pelikonseptia on kokeiltu eri puolilla Suomea kaikilla koulutusasteilla. Pelisessioiden jälkeen on käyty läpi, mitä pelissä on opittu ja kuinka se poikkeaa perinteisestä luokkahuoneopetuksesta. Smart City -peli on neljän helsinkiläislukion yhteisellä kurssilla luotu SmartFeet-sovellus. SmartFeet-sovellukset perustuvat joukkuepeliin, joten niiden voidaan arvioida kehittävän yhteistoiminnallisia taitoja.


title: Pelillistäminen

text: Ruotsalainen The Fun Theory -ryhmä on toteuttanut ”maailman syvimmän roskakorin”, jossa roskan heittäminen roskapönttöön saa aikaan pitkäkestoisen putoamisen äänen. Yhden päivän aikana tähän puistoon sijoitettuun roskapönttöön tuli kertyneeksi 72 kilogramman edestä roskia, mikä oli 41 kg enemmän kuin lähellä sijainneen tavallisen roskapöntön sisältö samalta päivältä.


title: Pelillistäminen

text: Nissan Leaf -autoissa on valittavissa eco mode -sovellus, jossa ratin takana oleva monitori antaa ajon aikana palautetta ajon taloudellisuudesta. Autoilijoilla on myös mahdollisuus internetprofiiliin, jossa he voivat vertailla ajonsa ympäristöystävällisyyttä muiden autoilijoiden vastaavaan.


title: Pelillistäminen

text: Nike+-lenkkitossuihin on saatavilla sovellus, joka pitää kirjaa juoksun tapahtumista. Jälkeenpäin nämä tiedot voi syöttää tietokoneelle ja siirtää Niken ylläpitämälle sivustolle, joka tarjoaa mahdollisuuden sekä omien lenkkeilytietojen tarkasteluun sekä vuorovaikutukseen muiden Nike+-käyttäjien kanssa.


title: Pelillistäminen

text: The Fun Theoryn ryhmä muutti erään tukholmalaisen metroaseman uloskäynnin portaat pianon koskettimiksi, joille astuminen myös tuotti erikorkuisia ääniä. Aivan portaiden vieressä oli liukuportaat, mutta 66 % kulkijoista valitsi pianoportaat liukuportaiden sijasta normaaliin päivään verrattuna.


title: Pelillistäminen

text: GILD on työnhakupalvelu, joka tarjoaa nuorille vastavalmistuneille mahdollisuuden osoittaa sivustolla omaa osaamistaan työnantajan vaatimien taitojen saralla erilaisten ja eritasoisten testien avulla. Testien suorittamisesta saa pisteitä ja merkkejä, ja mitä enemmän näitä pisteitä ja merkkejä kertyy, sitä korkeammalle työnhakijat sijoittuvat työnantajien saamissa listoissa potentiaalisista työntekijöistä.


title: Pelillistäminen

text: Foursquare on älypuhelimissa toimiva paikka- ja sijaintitietoihin perustuva sovellus. Saavuttaessa johonkin paikkaan kirjaudutaan sisään (engl. ”check in”), ja kirjautumisilla saa pisteitä ja niiden avulla voi tavoitella esimerkiksi jonkin paikan pormestariutta. Kirjautumistiedot voi jakaa myös Facebookissa ja Twitterissä, ja tavallaan jokainen sisään kirjautuminen on mainosta kyseiselle paikalle. Sen lisäksi palveluun rekisteröityneet yritykset tarjoavat aktiivisille käyttäjille palkintoja esimerkiksi tarjousten ja alennusten muodossa. Esimerkiksi yhdysvaltalainen kahvilaketju Starbucks käyttää Foursquarea paljon hyväkseen, ja neljättäkymmenettä toimintavuottaan juhliessa se arpoikin 500 kappaletta 40 dollarin arvoisia Starbucksin lahjakortteja kaikkien niiden kesken, jotka tiettynä päivänä kirjautuivat Foursquarella johonkin Starbucks-kahvilaan.


title: Belozerskin piiri

text: Belozerskin piiri () on kunnallishallintoalue Vologdan alueella Venäjällä. Vuonna 1927 perustetun piirin pinta-ala on 5 400 neliökilometriä. Asukkaita on 19 100 henkeä (vuonna 2010).


title: Belozerskin piiri

text: Belozerskin piiri sijaitsee Vologdan alueen luoteisosassa. Se rajoittuu pohjoisessa Vytegran, koillisessa Vaškin, idässä Kirillovin, etelässä Tšerepovetsin, lounaassa Kaduin ja lännessä Babajevon piireihin. Seudulla sijaitsee Valkeajärvi. Suojelualueita ovat Šolan, Andogan ja Gorodištšen rauhoitusalueet. Hyötykaivannaisiin kuuluvat sora ja hiekka, dolomiitti, turve ja sapropeeli.


title: Belozerskin piiri

text: Piirin hallinnollinen keskus on Belozerskin kaupunki. Lisäksi siihen kuuluu 9 maalaiskuntaa: Antuševo, Artjušino, Gluškovo, Gulino (keskuspaikka Nikonovskaja), Jenino (Lavrovo), Kunost (Nižnjaja Mondoma), Paninskaja, Šola (Zubovo) ja Vizma (Klimšin Bor). Kaupunkiväestön osuus on 52 %.


title: Belozerskin piiri

text: Belozerskista on maantieyhteys Tšerepovetsiin sekä Uuden Laatokan ja Vologdan väliselle maantielle. Kaupungissa on myös Volgan-Itämeren vesitien satama. Tärkeimmät elinkeinot ovat metsäteollisuus ja maatalous. Lisäksi harjoitetaan kalastusta ja kalanjalostusta. Viime aikoina on pyritty kehittämään myös matkailua.


title: Tregubovo

text: Tregubovo () on maalaiskunta ja sen keskuskylä Novgorodin alueen Tšudovon piirissä Venäjällä. Se sijaitsee Moskovan ja Pietarin välisen M10-valtatien varrella 18 kilometriä Tšudovosta lounaaseen. Kylässä on vajaat 700 ja kunnassa 1 600 asukasta (vuonna 2009).


title: Tregubovo

text: Tregubovon kunnan pinta-ala on 696 neliökilometriä. Sen rajoittuu pohjoisessa ja koillisessa Tšudovon piirin Uspenskojen ja Gruzinon kuntiin, kaakossa Malaja Višeran piiriin, etelässä ja lounaassa Novgorodin piiriin sekä luoteessa Leningradin alueeseen. Pinta-alasta 64,0 % on metsää, 22,5 % maatalousmaata ja 10,4 % vesistöjä. Alueen läpi virtaa Olhavanjoki.


title: Tregubovo

text: Keskuskylän lisäksi kuntaan kuuluvat Arefinon, Bolšoje Opotšivalovon, Buregin, Dubovitsyn, Glušitsan, Kamennaja Melnitsan, Kiprovon, Kolomnon, Krasnyi Posjolokin, Kuzinon, Maslenon, Mostkin, Radištševon, Selištšin, Spasskaja Polistin, Vergežan, Vjažištšin ja Vysokojen kylät sekä Spasskaja Polistin asemanseutu.


title: Tregubovo

text: M10-valtatieltä haarautuu Spasskaja Polistissa Malaja Višeran ja Ljubytinon kautta Borovitšiin johtava maantie. Kunnan läpi kulkee myös Tšudovon ja Novgorodin välinen rautatie (Tregubovon ja Spasskaja Polistin asemat). Valtaosa työvoimasta työskentelee Tšudovossa, Novgorodissa ja Malaja Višerassa. Kunnassa toimii kaksi maatalousyritystä, kolme sahaa, puunhankintayritys ja muovitehdas.


title: Tregubovo

text: Tregubovossa on lastentarha, keskikoulu, kulttuuritalo, kirjasto ja ensiapuasema. Nähtävyyksiin kuuluvat muinaiset asuin- ja hautapaikat, Zvankan kartanoalue, kreivi Araktšejevin krenatöörirykmentin rakennusryhmä Selištšissä sekä toisen maailmansodan muistomerkit. Sodan aikana tuhoutuneessa Zvankan kartanossa on asunut runoilija Gavrila Deržavin.


title: HMS Sköld

text: HMS Sköld oli alun perin saaristotykistölle () ja sen Ruotsin laivastoon liittämisen jälkeen vuodesta 1872 alkaen laivaston monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).


title: HMS Sköld

text: Alus laskettiin vesille 11. marraskuuta 1868 ja se otettiin palveluksen 27. helmikuuta 1871.


title: HMS Sköld

text: Alus poistettiin palveluksesta 27. helmikuuta 1906.


title: Major League Baseball -kausi 1898

text: Major League Baseball -kausi 1898 käsitti ainoastaan National Leaguen, virallisesti "National League and American Association". Joukkueita liigassa oli 12.


title: Major League Baseball -kausi 1898

text: 16. huhtikuuta satakunta katsojaa loukkaantui palavan sikarin aiheuttamasta tulipalosta Sportsman Parkilla St.Louisissa Brownsin ja Chicago Orphansin välisessä ottelussa. Philadelphia Philliesin syöttäjä Bill Duggleby löi Grand Slamin uransa ensimmäisellä Major Leaguen lyöntivuorolla ottelussa New York Giantsia vastaan. Kukaan muu ei ole vastaavaan pystynyt.


title: Portugalin piirit

text: Portugali jakaantuu hallinnollisesti 18 piiriin ("distrito") ja kahteen autonomiseen alueeseen ("regiões autónomas"): Azorit ja Madeira). Piirit ovat:


title: Ronda Rousey

text: Ronda Rousey (s. 1. helmikuuta 1987 Riversiden piirikunta, Kalifornia) on yhdysvaltalainen showpainija ja uransa lopettanut vapaaottelija ja judoka. Hän on judossa olympiakisojen pronssimitalisti vuodelta 2008, sekä entinen UFC:n ja Strikeforcen naisten kääpiösarjan mestari. Hän puolusti UFC:ssä mestaruuttaan kuudesti, joka on painoluokan ennätys.


title: Ronda Rousey

text: Rousey voitti judossa Pekingissä 2008 pronssia alle 70 kg:n sarjassa, ja hänestä tuli ensimmäinen yhdysvaltalainen judon naismitalisti. Hän sai samassa painoluokassa MM-hopeaa Rio de Janeirossa 2007 ja kultaa Pan-Amerikan kisoissa 2007. Hän voitti Pan-Amerikan mestaruuden alle 63-kiloisissa 2004 ja 2005, sai hopeaa samassa painoluokassa 2006 sekä pronssia 70-kiloisissa 2007. Hän saavutti alle 20-vuotiaiden MM-kilpailuissa 63 kg:n sarjassa kultaa 2004 ja pronssia 2006. Hän voitti aikuisten Yhdysvaltojen-mestaruuden kuusi kertaa ja maailmancupin/Continental Open -kilpailun kolmesti.


title: Ronda Rousey

text: Rousey aloitti vapaaottelun amatööritasolla 6. elokuuta 2010. Hän voitti Hayden Munozin käsilukolla 23 sekunnissa. Rousey osallistui seuraavaksi Tuff-N-Uff amatööriturnaukseen, ja kohtasi ensimmäisen vastustajansa 12. marraskuuta 2010. Rousey voitti Autumn Richardsonin käsilukolla 57 sekunnissa ja eteni välieriin. Hän kohtasi Taylor Stratfordin 7. tammikuuta 2011 ja voitti myös hänet käsilukolla. Rousey oli voiton myötä menossa turnauksen loppuotteluun, mutta ei voinut osallistua päätettyään siirtyä helmikuussa ammattilaiseksi.


title: Ronda Rousey

text: Rousey otteli ensimmäisen ammattilaisottelunsa 27. maaliskuuta 2011 King of the Cage: Turning Point -tapahtumassa. Hän voitti Ediane Gomesin käsilukolla 25 sekunnissa. Toisessa ottelussaan Rousey kohtasi entisen potkunyrkkeilyn välisarjan mestarin Charmaine Tweetin. Kesäkuussa 2011 Kanadassa käyty ottelu päättyi Rouseyn voittoon käsilukolla 49 sekunnissa.


title: Ronda Rousey

text: Rouseysta tuli Strikeforce-vapaaotteluorganisaation mestari voitettuaan aiemman mestarin, Miesha Taten maaliskuussa 2012. Hän puolusti mestaruuttaan menestyksellä Sarah Kaufmania vastaan elokuussa 2012.


title: Ronda Rousey

text: Saman vuoden marraskuussa hän siirtyi Ultimate Fighting Championshipiin. Rouseysta tuli näin ensimmäinen UFC-sopimuksen allekirjoittanut naispuolinen vapaaottelija. Hänet myös nimettiin kyseisen organisaation mestariksi naisten kääpiösarjassa (). Helmikuussa 2013 hän kohtasi ensimmäisessä UFC-ottelussaan Liz Carmouchen ja onnistui mestaruutensa puolustamisessa. Toisessa UFC-ottelussaan Rousey kohtasi Miesha Taten, jolta hän oli voittanut kääpiösarjan mestaruuden Strikeforcessa. Rousey puolusti mestaruuttaan voittamalla kamppailun kolmannessa erässä käsilukolla.


title: Ronda Rousey

text: 2014 Rousey puolusti kolmannen kerran mestaruuttaan 22. helmikuuta Sara McMannia vastaan. Hän voitti kamppailun teknisellä tyrmäyksellä ajassa 1:06, josta Rousey palkittiin Illan suoritus bonuksella. 5. heinäkuuta hän sai puolustaa jälleen mestaruuttaan, tällä kertaa Alexis Davisia vastaan. Rousey onnistui puolustamaan jälleen mestaruuttaan "UFC 175" -tapahtumassa, tällä kertaa tyrmäyksellä 16 sekunnissa. Hänet palkittiin jälleen Illan suoritus bonuksella.


title: Ronda Rousey

text: 2015 Rousey otteli kolmesti, joista ensimmäinen kamppailu käytiin 28. helmikuuta Cat Zinganoa vastaan. Hän puolusti mestaruuttaan viidennen kerran voitettuaan kamppailun suoralla käsilukolla 15 sekunnissa. Rousey palkittiin kolmannen kerran Illan suoritus bonuksella. 1. elokuuta hän puolusti mestaruuttaan Bethe Correiaa vastaan "UFC 190" -tapahtumassa. Kamppailu käytyiin Correian kotimaassa Brasiliassa. Rousey voitti kamppailun tyrmäyksellä 34 sekunnissa ja ansaitsi neljännen perättäisen Illan suoritus bonuksen.


title: Ronda Rousey

text: Vapaaottelussa hän oli marraskuuhun 2015 asti tappioton, sekä amatöörinä että ammattilaisena. Tuolloin Rousey menetti UFC-mestaruutensa Holly Holmin tyrmättyä hänet "UFC 193" -tapahtuman pääottelussa Melbournessa. Rouseyn ottelusaldo amatöörinä on 3–0 ja ammattilaisena 12–1. Suurin osa hänen voitoistaan on tullut käsilukon kautta luovutuksella. Ensimmäinen ottelu, jonka hän voitti muulla tavalla oli ammattilaisuran yhdeksäs, kolmas UFC:ssä, jossa hän voitti Sara McMannin teknisellä tyrmäyksellä 66 sekunnissa kohdistettuaan iskuja vastustajansa vartaloon.


title: Ronda Rousey

text: Tappion jälkeen Rousey oli pitkään sivussa, vaikka lääkäri oli antanut luvan hänen palata takaisin ottelemaan 15. joulukuuta 2015. Rousey otti tappion henkisesti raskaasti ja oli pitkään sivussa. 12. lokakuuta 2016 Dana White ilmoitti hänen tekevän paluun 30. joulukuuta 2016 "UFC 207" -tapahtumassa, jossa Rouseyn haastoi kääpiösarjan mestaruudesta hallitsevaa mestaria Amanda Nunesia vastaan. Hän kärsi tappion tyrmäyksellä 48 sekunnin jälkeen.


title: Ronda Rousey

text: Rousey siirtyi vapaaottelu-uran jälkeen WWE:hen, jossa hän esiintyi ensimmäisen kerran tammikuussa 2018 Royal Rumblessa. Rousey julkistettiin tehneen tuolloin sopimuksen ja sai käyttöönsä Roddy Piperin takin. Helmikuussa Rousey otti yhteen Triple H:n ja Stephanie McMahonin kanssa Elimination Chamberissa ja hän kohtasi heidät yhdessä Kurt Anglen kanssa 8. huhtikuuta WrestleMania 34 -tapahtumassa. Rousey ratkaisi ottelun käsilukolla McMahonia vastaan.


title: Ronda Rousey

text: Rousey on myös näytellyt kahdessa Hollywood-elokuvassa: Expendables 3 ja Furious 7


title: One More Day (Eldrinen kappale)

text: One More Day on georgialaisen Eldrine-yhtyeen kappale, jolla se edusti Georgiaa vuoden 2011 euroviisuissa. Kappale sijoittui yhdeksänneksi ja sai täydet 12 pistettä Liettualta, Ukrainalta ja Valko-Venäjältä. Vielä Georgian karsinnoissa Eldrinen solistina toimi Tako Vadachkoria, mutta kansainvälisiin euroviisuihin solistiksi vaihdettiin Sopho Toroshelidze.


title: Dayton T. Brown

text: Dayton T. Brown oli lentokonesuunnittelija Brewster Aeronautical Corporation -yhtiössä. Myöhemmin vuonna 1950 Brown perusti Dayton T. Brown, Inc. -insinööritoimiston. Insinööritoimistoa johtaa nykyisin hänen poikansa Dayton T. Brown Jr.


title: Washi (myrsky)

text: Trooppinen myrsky Washi oli voimakas trooppinen myrsky, joka iski Filippiineille joulukuussa 2011. Se ei missään vaiheessa saavuttanut tuulen nopeuden perusteella arvioidun Saffirin-Simpsonin hurrikaaniasteikon 1. tasoa eli hirmumyrskyn voimakkuutta, mutta sen sateet aiheuttivat laajoja tulvia ja surmasivat satoja ihmisiä.


title: Washi (myrsky)

text: Matalapaine voimistui trooppiseksi myrskyksi 14. joulukuuta. Se iski maihin Mindanaon saarella 15. joulukuuta 15:00 UTC.


title: Washi (myrsky)

text: Rankkasade jatkui yli 12 tuntia ja aiheutti tulvia ja maanvyöryjä.


title: Washi (myrsky)

text: Sateet saivat joet tulvimaan yli äyräidensä, ja paikoin vesi nousi tunnissa yli kolme metriä. Pahiten kärsivät Cagayan de Oron ja Iliganin kaupungit Mindanaon saarella. Noin 100 000 ihmistä menetti kotinsa. Kun maaseudun eloonjääneisiin saatiin yhteys 23. joulukuuta mennessä, viranomaiset arvioivat, että ainakin tuhat ihmistä oli kuollut ja tuhat kateissa.


title: Pontus Åberg

text: Pontus Åberg (s. 23. syyskuuta 1993 Tukholma, Ruotsi) on ruotsalainen jääkiekkoilija, joka pelaa NHL-joukkue Edmonton Oilersissa. Åberg siirtyi Oilersiin Nashville Predatorsista siirtotakarajalla helmikuussa 2018 vaihdossa Mark Letestuun.


title: Pontus Åberg

text: Åberg on FoC Farstan kasvatti. Hän siirtyi vuonna 2008 Djurgårdens IF:ään, jossa voitti J18 Allsvenskanin hopeaa vuonna 2010. Åberg valittiin vuoden 2010 J18 Allsvenskanissa pudotuspelien parhaaksi hyökkääjäksi ja voitti idän maalipörssin 22 osumallaan. Åberg pelasi ensimmäisen Elitserien-ottelunsa 18. syyskuuta 2010 Modoa vastaan, mutta ei saanut ottelussa jääaikaa. Åberg voitti kauden aikana myös J20 Superelitin pronssia ja J18 Allsvenskanin hopeaa. Hän teki toukokuussa 2011 kolmivuotisen jatkosopimuksen Djurgårdenin kanssa. Kausi 2011–2012 on Åbergin debyyttikausi Elitserienissä.


title: Pontus Åberg

text: Kaudella 2011–2012 Åberg nousi Djurgårdenin Elitserien-miehistöön J20-joukkueesta. Hän pelasi miesten joukkueessa European Trophy -harjoitusturnauksessa sekä teki avausmaalinsa Elitserienissä 15. syyskuuta 2011 HV71:tä vastaan. Åberg on yksi viidestä ehdokkaasta Elitserien vuoden tulokkaaksi kaudella 2011–2012.


title: Pontus Åberg

text: Åberg edusti Ruotsia alle 17-vuotiaiden World Hockey Challengessa vuonna 2010.


title: Corey Crawford

text: Corey Crawford (s. 31. joulukuuta 1984 Montreal, Quebec, Kanada) on kanadalainen jääkiekkomaalivahti, joka pelaa NHL-joukkue Chicago Blackhawksissa. Joukkue varasi hänet toisella kierroksella 52. pelaajana . Crawfordin vahvuudet ovat raameissa ja peittävyydessä.


title: Corey Crawford

text: Crawford pelasi vuodet 2001–2005 QMJHL-juniorisarjaa Moncton Wildcatsissa. Toisen kautensa päätteeksi Chicago Blackhawks varasi hänet NHL:ään toisella kierroksella 57. pelaajana. Crawford pelasi Wildcatsissa jokaisena kautenaan suurimman osan ykkösmaalivahtina. Kaudella 2003–2004 hän vei Wildcatsin aina QMJHL:n finaaleihin saaka, joka vei kuitenkin Gatineau Olympiques otteluvoitoin 4–1.


title: Corey Crawford

text: Crawford teki Wildcatsissa pelatessaan useita seuraennätyksiä; paras päästettyjen maalien keskiarvo (2.47) kaudella 2004–2005 ja eniten voittoja (35) kaudella 2003–2004. Kaudella 2004–2005 Crawford torjui kuusi nollapeliä, joilla hän jakaa Simon Lajeunessen kanssa Wildcatsin seuraennätyksen. Crawford valittiin QMJHL:n toiseen tähdistökentälliseen kausina 2003–2004 ja 2004–2005.


title: Corey Crawford

text: Kaudeksi 2005–2006 Crawford siirtyi Chicago Blackhawksin organisaatioon. Hän pelasi suurimman osan kaudestaan AHL-joukkue Norfolk Admiralsissa, jossa Crawford kantoi suurimman osan runkosarjan torjuntavastuusta. Hän pelasi kauden aikana myös kaksi NHL-ottelua. Crawford teki NHL-debyyttinsä 22. tammikuuta 2006 ottelussa Minnesota Wildia vastaan, jossa hänet vaihdettiin kolmannessa erässä Adam Munron tilalle Blackhawksin maalille eikä päästänyt yhtään maalia. Ensimmäisen NHL-ottelunsa aloittavana maalivahtina Crawford pelasi 2. helmikuuta 2006 St. Louis Bluesia vastaan. Blackhawks hävisi ottelun 6–5 jatkoajalla. Crawford torjui ottelussa 29 kertaa.


title: Corey Crawford

text: Toisen Blackhawks-vuotensa 2006–2007 Crawford pelasi kokonaan farmissa ja kaudella 2007–2008 hän pelasi viisi NHL-ottelua. Crawford torjui NHL-uransa ensimmäisen voittonsa ja nollapelinsä 5. maaliskuuta 2008 ottelussa Anaheim Ducksia vastaan, joka päättyi Blackhawksin 3–0-voittoon. Hän teki heinäkuussa 2008 vuoden mittaisen jatkosopimuksen joukkueen kanssa. Crawford pelasi kaudella 2008–2009 playoff-ottelun toisen erän ajan NHL:ssä välierissä Detroit Red Wingsiä vastaan. Kaudella 2009–2010 hän pelasi NHL:ssä yhden runkosarjaottelun.


title: Corey Crawford

text: Crawford sai kaudella 2010–2011 erinomaisen näytönpaikan Blackhawksin NHL-joukkueeseen, sillä hallinneen Stanley Cup -mestarin ykkösmaalivahti Antti Niemi kaupattiin San Jose Sharksiin ja Cristobal Huet lainattiin Sveitsiin. Blackhawks hankki ykkösmaalivahdikseen Marty Turcon, jonka Crawford ohitti ja hän pelasi onnistuneen tulokaskauden. 57 runkosarjaottelua torjunut Crawford valittiin kauden päätteeksi tulokkaiden tähdistökentälliseen. 7.–15. tammikuuta välisenä aikana vuonna 2011 hän pelasi yhteensä 176.09 minuuttia päästämättä maaliakaan. Blackhawksissa kukaan ei ole pitänyt nollaa yhtä kauan Tony Espositon jälkeen, joka onnistui tekemään ennätyksensä 16.–30. tammikuuta välisenä aikana vuonna 1972. 20. helmikuuta – 5. maaliskuuta 2011 välisenä aikana Crawford torjui kahdeksan peräkkäistä voittoa, joilla hän oli Blackhawksin eniten peräkkäisiä voittaja torjunut tulokasmaalivahti. Crawford oli vain yhden voiton päässä koko seurahistorian eniten peräkkäisiä voittoja torjuneesta Glenn Hallista. Hänet valittiin helmikuussa 2011 NHL:n viikon (20.–27. helmikuuta) pelaajaksi.


title: Corey Crawford

text: Toukokuussa 2011 Crawford teki kolmivuotisen ja kahdeksan miljoonan dollarin arvoisen jatkosopimuksen Blackhawksin kanssa.


title: Corey Crawford

text: Crawford voitti Stanley Cupin kaudella 2012–2013 Chicago Blackhawksin maalivahtina.


title: Jaakobinsauva

text: Jaakobinsauva on kulmanmittauslaite, jota on käytetty tähtitieteessä, maanmittauksessa ja navigoinnissa, jossa sillä voidaan määrittää leveyspiiri joko auringon tai tähtien avulla.


title: Jaakobinsauva

text: Jaakobinsauvan nimen alkuperä ei ole varmasti tunnettu. Jotkut viittaavat Raamatun patriarkka Jaakobiin. Nimi voi olla myös peräisin yhteydestä Orionin tähdistöön, jota nimitettiin joissakin keskiaikaisissa tähtikartoissa jaakobiksi. Eräs nimen alkuperä voi olla pyhiinvaeltajien sauva, jota käytettiin Pyhän Jaakobin pyhiinvaellusreittiä kuljettaessa. Ristisauva-nimitys on peräisin ristimäisestä ulkonäöstä.


title: Jaakobinsauva

text: Jaakobinsauva syntyi 1300-luvulla astronomisiin mittauksiin. Sen kuvasi ensimmäisenä Ranskassa elänyt juutalainen rabbi Gersonides. Kiinalainen oppinut Shen Kuo on kuvannut samankaltaista instrumenttia. Alankomaalaisen matemaatikon ja kartoittajan Metiuksen tiedetään rakentaneen renessanssin aikana oman jaakobinsauvan. Gemma Frisiuksen tiedetään myös tehneen parannuksia tähän mittalaitteeseen. Johannes Müller, joka tunnetaan nimellä Regiomontanus, teki jaakobinsauvan 1600-luvulla tunnetuksi geodesian ja tähtitieteen työkaluna.


title: Jaakobinsauva

text: Alkuperäisessä jaakobinsauvassa oli sauvassa mitta-asteikko. Poikkipuu liukuu sauvaa pitkin. Vanhemmissa versioissa poikkipuiden päät oli vain leikattu poikki, kun uudemmissa päihin tuli pronssiset hahlot kohdistusta varten. Nämä pronssiosat ovat usein ainoita, joita meriarkeologiassa löydetään säilyneenä. Useamman, yleensä kolmen poikkipuun käyttö oli yleistä, jolloin jokaisella oli oma mitta-asteikkonsa.


title: Jaakobinsauva

text: Käytettäessä jaakobinsauvaa sen toinen pää nostettiin poskelle ja poikkipuuta siirrettiin, kunnes nähtiin poikkipuun päässä mitattava kohde. Tämän jälkeen luettiin sauvan mitta-asteikolta lukema ja se muutettiin taulukon avulla kulmaksi.


title: Jaakobinsauva

text: Alkujaan jaakobinsauvaa ei käytetty navigoinnissa. Johannes Werner ehdotti jaakobinsauvan käyttämistä merellä vuonna 1514, minkä jälkeen esiteltiin parannettu versio navigointia varten. John Dee esitteli sen 1550-luvulla. Parannetussa versiossa asteikko oli suoraan tehty kulman lukemiseksi. Tätä parannettua versiota pitäisi tarkasti ottaen kutsua ristisauvaksi.


title: Jaakobinsauva

text: Ristisauvaa oli vaikea käyttää, koska käyttäjän piti samanaikaisesti katsoa kahteen eri suuntaan, horisonttiin ja mitattavaan kohteeseen, ja olla liikuttamatta sauvaa vaihtaessaan tarkastelukohdetta. Jos laitetta käytettiin päivällä auringon aseman mittaamiseen, niin auringon katsominen saattoi olla käyttäjälle tuskallista. Käyttäjillä olikin noettu lasi poikkisauvan päässä auringon häikäisyn vähentämiseksi.


title: Hunajaoppaat (suku)

text: Hunajaoppaat ("Indicator") on hunajaoppaiden heimoon kuuluva tikkalintusuku. Hunajaoppaiden sukuun kuuluu BirdLife Suomen mukaan yksitoista lajia.


title: Goryeo-hotelli

text: Goryeo-hotelli () on hotelli Pohjois-Korean pääkaupungin Pjongjangin keskustassa. 143 metrin korkuinen hotelli avattiin vuonna 1985. Siinä on 500 huonetta ja 45 kerrosta.


title: Goryeo-hotelli

text: Hotellissa toimii viisi ravintolaa, mukaan lukien pyörivä ravintola 45. kerroksessa. Siellä on myös elokuvateatteri ja lukuisia eri liikkeitä parturista kirjakauppaan sekä uima-allas ja sauna.


title: Mikroblogi

text: Mikroblogi on blogi, johon kirjoitetaan vain lyhyitä tekstejä. Tyypillinen viestin mitta on korkeintaan 140 merkkiä. Mikroblogit ovat sosiaalisen median ilmiö: omalta mikroblogisivustoltaan voi halutessaan seurata muiden käyttäjien sivustoja. Mikroblogien käyttö on usein ilmaista, mutta ne voivat sisältää maksullisia lisäpalveluita. Käsitteenä mikroblogi on melko mukautuva, ja sillä onkin paljon yhtäläisyyksiä esimerkiksi liveblogien kanssa. Liveblogit ovat kuin mikroblogeja, mutta niiden päivitykset kertovat esimerkiksi juuri meneillään olevista tapahtumista ja blogien päivitysväli on todella lyhyt. Mikroblogi-käsitteen määrittely on vaikeaa, koska kyseessä on muuttuva ilmiö.


title: Mikroblogi

text: Mikroblogien edeltäjinä voidaan pitää tumblelogeja. Näistä varhaisin on Christian Neukirchenin Anarchaia. Tumblelogi on jotakin enemmän kuin vain linkkiblogi, mutta sisältää vähemmän tekstiä kuin tavallinen blogi. Vuoteen 2007 mennessä termi mikroblogi yleistyi. Yleistymiseen johtivat mikroblogipalveluiden, kuten Twitterin, suosion kasvu. Toukokuussa 2007 laskettiin olevan olemassa 111 mikroblogisivustoa.


title: Mikroblogi

text: On esitetty, että seuraava askel voisi olla nanobloggaus. Esimerkiksi Adocu on palvelu, jossa voi lähettää vain yhden sanan mittaisia viestejä.


title: Mikroblogi

text: Google Wave oli vuonna 2009 julkistettu ryhmätyösovellus, joka keskittyi reaaliaikaiseen verkossa tapahtuvaan tiimityöskentelyyn. Palvelussa viestiketjut ja -objektit muodostivat ”aaltoja” eli kokonaisia viestiketjuja. Google Wave yhdisti sähköpostin, pikaviestimien, wikien, blogien, foorumien, pelien ja yhteistyön parhaita ominaisuuksia.


title: Mikroblogi

text: Google ilmoitti 22.11.2011 sulkevansa palvelun 30.4.2012. Ilmoituksen mukaan tammikuussa 2012 palvelu siirtyy read-only -tilaan, jolloin käyttäjillä on mahdollisuus tallentaa Wavet PDF-tiedostoiksi omalle koneelle. Wavet voi myös ladata avoimen lähdekoodin projekteihin Apache Wave tai Walkaround.


title: Mikroblogi

text: Identi.ca on avoimen lähdekoodin StatusNet-teknologiaan perustuva mikroblogisovellus, joka avattiin vuonna 2008. Se on toiminnallisuuksiltaan hyvin samanlainen kuin Twitter. Toisaalta Identi.cassa on myös toiminnallisuuksia, joita Twitter ei tarjoa, kuten esimerkiksi käyttäjäryhmät ja tägit. Tägejä voi lisätä viesteihin, muihin käyttäjiin tai omaan käyttäjätiliin. Identi.can pohjalla olevaa StatusNet -ohjelmistoa (joka tunnettiin aluksi nimellä Laconica) kehittää StatusNet inc. (aikaisemmin nimellä Control Yourself), joka myös ylläpitää Identi.ca -palvelua. StatusNet inc. avasi myöhemmin status.net -pilven, johon käyttäjät voivat perustaa omia StatusNet -mikroblogisivustojaan. StatusNet -ohjelmiston voi myös asentaa omalle sivustolle. StatusNet tukee OStatus -standardia, jonka avulla eri StatusNet -sivustojen ja muiden OStatus-sovellusten käyttäjät voivat tilata toisiensa päivityksiä tai liittyä muilla sivustoilla sijaitseviin käyttäjäryhmiin.


title: Mikroblogi

text: Plurk lanseerattiin myös vuonna 2008. Plurkin erikoisuuksia ovat aikajanan selaaminen horisontaalisesti eikä vertikaalisesti niin kuin muissa mikroblogipalveluissa ja tykkääminen Facebookin tapaan. Palvelussa käytetään määritteitä, jotka ovat väripohjaisia sanoja, joilla yleensä aloitetaan uusi viesti. Määritteet kertovat esimerkiksi mitä käyttäjä tuntee, ajattelee tai on tekemässä. Plurkissakin voi perustaa ryhmiä.


title: Mikroblogi

text: Twitter julkaistiin heinäkuussa 2006 ja sen käyttäjämäärä on kasvanut voimakkaasti. Huhtikuussa 2010 palvelulla oli 105 miljoonaa käyttäjää ja maaliskuussa 2011 sillä oli jo noin 200 miljoona käyttäjää . Twitterissä viestit eli tviitit (tweet) ovat korkeintaan 140 merkin mittaisia. Twitter on toiminnallisuuksiltaan yksinkertainen ja sillä on paljon aktiivisia käyttäjiä. Aktiivisuudesta johtuen tietotulva on suuri ja sen hallitseminen sekä hyötykäyttö on vaikeaa. Twitterissä voi myös uudelleentviitata (retweet) toisten käyttäjien tviittejä ja lähettää yksityisiä viestejä. Tviitteihin voi liittää avainsanoja (hashtag), joiden avulla virtaa voi suodattaa. Koska Twitterissä ei voi perustaa kanavia eri aiheisiin liittyvälle keskustelulle, voidaan avainsanoilla liittää viesteihin tunnisteita, joiden perusteella tiettyyn aiheeseen liittyvät viestit ovat helposti löydettävissä hakutoiminnon kautta.


title: Mikroblogi

text: On esitetty, ettei Twitter olisikaan mikroblogi. Voidaan sanoa, että Twitter on lähempänä keskustelufoorumia tai reaaliaikaista keskustelua kuin blogia, koska Twitterissä ei ole ”blogiposteja” tai ”blogikommentteja” vaan ainoastaan tviittejä. Twitter-kirjan alussa todetaan: “[Twitter] on eräänlainen uniikki yhdistelmä blogeja ja keskustelukanavia, sähköpostia ja pikaviestimiä.” Mikroblogi-termin ajantasaisuutta voikin pohtia: onko termi vanhentunut tai muistuttaako se lähinnä ”tilapäivitystä”?


title: Mikroblogi

text:
Yammer lanseerattiin alun perin vuonna 2008 ja uudistettiin syyskuussa 2010. Se eroaa esimerkiksi Twitteristä siinä, että se on suunniteltu yritysten, yhteisöjen ja muiden ennalta määriteltyjen ryhmien sekä verkostojen sisäiseen käyttöön. Turvallisuus ja yksityisyys ovat sivustolla tärkeitä, ja entisten työntekijöiden poistaminen verkostosta on mahdollista deaktivoimalla käyttäjätili. Yammeria pystyy käyttämään selaimen lisäksi erillisellä tietokoneeseen tai mobiililaitteeseen ladattavalla ohjelmalla.
Yammerissa voi perustaa yksityisiä tai julkisia ryhmiä, joissa pystyy työskentelemään pienemmissä ryhmissä verkoston sisällä. Työskentely oman verkoston ulkopuolisten henkilöiden kanssa on mahdollista luomalla ulkoinen verkosto. Yammerissa pystyy myös luomaan wikisivuja ja jakamaan tiedostoja, linkkejä ja kuvia työkavereille, ryhmille tai koko yritykselle. Myös yksityisten viestin lähettäminen yhdelle tai useammalle henkilölle on mahdollista.


title: Mikroblogi

text: Myös Socialcast on yritysten käyttöön tarkoitettu reaaliaikainen ryhmätyösovellus. Perusominaisuudet organisaatio saa käyttöönsä ilmaiseksi, mutta lisäominaisuuksista pitää maksaa.


title: Mikroblogi

text: Myös blogipalveluja, esimerkiksi Blogger ja Wordpress, voi käyttää mikroblogipalveluiden tapaan julkaisemalla vain lyhyitä blogikirjoituksia. Muillakin sosiaalisen median palveluilla on mikroblogien ominaisuuksia: esimerkiksi Facebookin etusivun käyttöliittymä muistuttaa hyvin paljon mikroblogisivustoja ja bisnesorientoitunut verkostoitumispalvelu LinkedIn on ottanut käyttöön tilapäivitykset, kuten myös MySpace ja Google+. Peruserona voidaan kuitenkin pitää sitä, että mikroblogeissa viestit ovat perusajatuksen mukaan kaikille käyttäjille julkisia ja verkostoitumispalveluissa viestit näkyvät vain julkaisijan omalle verkostolle. Toki mikroblogeissakin voi muuttaa asetuksia niin, että omat julkaisut näkyvät vain tietyille käyttäjille.


title: Mikroblogi

text: Jaikun perustivat Jyri Engeström ja Petteri Koponen vuonna 2006 ja se oli yksi ensimmäisiä mikroblogeja. Jaikua pystyi käyttämään internetselaimella, kännykkään ladattavalla ohjelmalla ja tekstiviestien kautta. Jaikussa viestit eli jaikut olivat korkeintaan 140 merkin mittaisia, mutta kommentit saivat olla pidempiäkin. Jaikulaiset saattoivat myös perustaa kanavia tietyn aiheen käsittelyä varten. Keväällä 2007 Jaikulla oli noin 40 000 käyttäjää .


title: Mikroblogi

text: Google osti Jaikun lokakuussa 2007, jonka jälkeen sen kehittäminen hidastui. Lopulta sen kehittäminen loppui kokonaan kun Google siirsi palvelun App Engine -alustalleen ja avasi sovellusmoottorin lähdekoodin. Tämän seurauksena tyytymättömät käyttäjät siirtyivät käyttämään muita palveluja, kuten Qaikua ja Twitteriä. 14.10.2011 Google ilmoitti sulkevansa palvelun 15.1.2012. Käyttäjillä tulee olemaan mahdollisuus tallentaa omat tietonsa Jaikusta.


title: Mikroblogi

text: Qaiku on Jaikun seuraaja ja sen nimi on kunnioitus edeltäjälleen. Sen kehitti suomalainen Rohea Oy vuonna 2009. Myös Qaikussa viestit ovat enintään 140 merkkiä pitkiä, mutta kommenttien pituutta ei ole rajoitettu. Qaikua voi käyttää selaimen lisäksi mobiilisti tai sähköpostilla. Palvelussa ollaan tarkkoja roskapostittajien toiminnasta, sillä ylläpidolla on oikeus poistaa roskapostittajat palvelusta kokonaan. Qaikua käytetään pääasiassa henkilökohtaisiin kuulumisiin tai osallistumalla keskusteluihin ajankohtaisista aiheista erilaisilla kanavilla. Qaikua voi myös käyttää pienen ryhmän tai järjestön tiedotuskanavana luomalla oman kanavan, jonne pääsevät vain kutsutut henkilöt. Qaikusta on saatavissa myös erillinen yritysversio, Organisaatio-Qaiku, joka on rajattu ainoastaan organisaation jäsenten käyttöön.


title: Mikroblogi

text: Mikroblogeissa ihmisten on helppo seurata ystäviensä tekemisiä ja kertoa ystävilleen omia kuulumisiaan. Ystäviensä päivityksistä voi tilata ilmoituksen, ja erilaisilla lukijasovelluksilla päivityksiä voi lukea missä vain erilaisilla mobiililaitteilla. Lukijaohjelmat hakevat haluttuja RSS-syötteitä ja ilmoittavat edellisen haun jälkeen ilmestyneistä syötteistä.


title: Mikroblogi

text:
Kun blogiviestit ovat lyhyitä, selailun kynnys on pienempi. Mikroblogeja selailemalla tieto tulee pienissä osissa, joka voi helpottaa tiedon omaksumista. Migroblogien viestit ovat myös tiiviitä ja niissä on pakko keskittyä olennaiseen. Oppilaan tai opiskelijan on helpompi osallistua aktiivisesti keskusteluun ja nostaa oma äänensä kuuluviin, kun viestit eivät edes voi olla pitkiä.
Mikroblogeissa on linkkien avulla mahdollisuus jakaa kaikenlaista tietoa helposti ja nopeasti. Tämä mahdollistaa monipuolisen ja nopean tiedonvälityksen isojenkin ihmisjoukkojen kesken. Mikroblogit soveltuvat erityisesti tiedotuskanaviksi, palautteen antamiseen ja keskustelualustoiksi.
Suuri etu muihin blogeihin verrattuna on mikroblogeissa "kannettava koko". Mikroblogeja on vaivatonta esimerkiksi selailla kännykällä ja päivittää tekstiviesteillä, ja usein niihin on omat sovelluksensakin. Mikroblogeissa myös ryhmän johtaja, esimerkiksi opettaja, on lähellä oppilaita ollessaan samassa vertaisverkossa kuin ryhmän muutkin jäsenet.
Yammer on hyvin menestynyt yritysmaailmaan sijoittuva mikroblogisovellus. Se sai yli kolme miljoonaa käyttäjää kolmessa vuodessa. Tällaisten yksityisten mikroblogien etuna yleisiin verrattuna on rajattu käyttäjäkunta. Mikroblogin välityksellä yritysten jäsenet voivat keskustella ja neuvotella keskenään. Mikroblogissa voi esimerkiksi kysyä neuvoa (kts. joukkoistaminen). Yritysmaailmassa myös Twitter on saavuttanut suosiota. Mikroblogisivuston saadessa huomiota sitä voi käyttää myös mainonnan väylänä, sillä se on ilmaista. Asiakaspalveluakin voi siirtää mikroblogiin.
Käyttäjät seuraavat ja päivittävät mikroblogejaan todella aktiivisesti. Tämän ansiosta isot uutiset kulkevat mikroblogien välityksellä paljon nopeammin, kuin esimerkiksi tv-uutiset, jotka ovat enemmän tai vähemmän sidoksissa lähetysajankohtaan.
Kiinassa mikroblogit ovat askeleen edellä sensuuria ja välittävät tehokkaasti uutisia. Esimerkiksi Wenzhoun junaonnettomuudesta kirjoitettiin jopa 26 miljoonaa kommenttia viidessä päivässä. Viestejä tulee mikroblogeihin niin valtava määrä, etteivät viranomaiset ehdi niitä poistaa, ennen kuin osa kommenteista on tallennettu kuvakaappauksina. Wenzhoussa mikroblogiviestien takia laki, joka kielsi asianajajia ottamasta uhrien valituksia käsittelyyn ilman valtion lupaa, kumottiin.
Useat julkisuuden henkilöt päivittävät twitter-sivustojaan pitäen näin yllä suhdetta faneihinsa. Esimerkiksi Lady Gaga paljasti tulevan albuminsa ensimmäisen singlen Twitterissä. Mikroblogeissa kirjoitetaan myös fiktiivisiä kaunokirjallisia tekstejä, kuten novelleja ja romaaneja.


title: Mikroblogi

text:
Mikroblogeissa yritykset voivat herättää huomiota ja kiinnostusta kuluttajissa. Ilmaisena palveluna esimerkiksi Twitter tarjoaa edullisen mainoskanavan. Yritykset voivat käyttää mikroblogeja myös brändin rakentamiseen ja asiakaspalveluun.
Poliitikot taas saavat vaalikampanjoihin edullisen väylän.
Mikroblogien suurimmat riskit ovat samat kuin tavallistenkin blogien. Hetken mielijohteesta tehtyjä päivityksiä on ehkä mahdotonta saada kokonaan internetistä pois. Mikroblogeissa myös perättömät huhut leviävät todella nopeasti. Henkilökohtaisten tietojen levittely saattaa myös johtaa ongelmiin jos tiedot päätyvät rikollisten haltuun.


title: Mikroblogi

text: Mikroblogisivustot kiinnostavat myös hakkereita. Kesällä 2010 ainakin tuhat Twitterin mikroblogia joutui hakkeroiduksi oletettavasti poliittisista syistä.


title: Justin Faulk

text: Justin Faulk (s. 20. maaliskuuta 1992 South St. Paul, Minnesota, Yhdysvallat) on yhdysvaltalainen jääkiekkoilija, jolla on kevääseen 2020 asti ulottuva sopimus NHL-joukkue Carolina Hurricanesin kanssa, joka varasi Faulkin toisella kierroksella 37. pelaajana . Faulk pitää esikuvanaan puolustaja Brent Burnsia.


title: Justin Faulk

text: Faulk pelasi yläasteikäisenä USHS-liigaa South St. Paulissa kauden 2007–2008. Kaudella 2008–2009 hän osallistui Yhdysvaltain nuorten maajoukkueohjelmaan, jota edusti myös kaudella 2009–2010. Jälkimmäisellä kaudella Faulk teki NTDP:n yhden kauden puolustajien maaliennätyksen 21 osumallaan.


title: Justin Faulk

text: Kauden 2010–2011 ajan Faulk edusti Minnesota-Duluthin yliopistoa. Hän voitti kauden päätteeksi WCHA:n mestaruuden ja valittiin WCHA:n tulokkaiden tähdistökentälliseen ja WCHA:n kolmanteen tähdistökentälliseen. WCHA-kauden päätyttyä Faulk teki huhtikuussa 2011 kolmivuotisen tulokassopimuksen Carolina Hurricanesin kanssa, ja pelasi pudotuspelit AHL:ssä Carolinan farmijoukkue Charlotte Checkersissä.


title: Justin Faulk

text: Kaudeksi 2011–2012 Faulk siirtyi Carolina Hurricanesin organisaatioon. Hän aloitti kauden farmijoukkue Checkersissä, mutta nostettiin Hurricanesiin lokakuussa 2011. Faulk teki NHL-debyyttinsä kauden ensimmäisellä kierroksella 7. lokakuuta 2011 kotona Tampa Bay Lightningia vastaan. Faulk teki NHL-uransa avausmaalin 10. joulukuuta 2011 vieraissa Winnipeg Jetsin Chris Masonin taakse. Hän nautti kaudella potkut saaneen päävalmentajan Paul Mauricen ja nykyisen valmentajan Kirk Mullerin vastuusta ja pelasi Carolinan ykköspuolustajaparissa keskimäärin yli 20 minuuttia.


title: Justin Faulk

text: Kaudella 2014–2015 Faulk paransi roimasti yhden kauden piste-ennätystään, ja oli Eric Staalin jälkeen Carolinan toiseksi paras pistemies tehoilla 15+34=49. Hänet valittiin myös un.


title: Justin Faulk

text: Yhdysvaltain maajoukkueessa Faulk on pelannut yhdet olympialaiset ja kolmet MM-kisat. Hänellä on MM-pronssia vuosilta 2013 ja 2015. Faulk oli voittamassa alle 20-vuotiaiden MM-hopeaa 2011. Hän voitti alle 18-vuotiaiden MM-kultaa vuonna 2010.


title: Justin Faulk

text: Faulkin serkku Marco Peluso pelaa myös jääkiekkoa.


title: LOS (kuulento)

text: LOS on Yhdysvaltojen sekä miehitetyillä että miehittämättömillä kuulennoilla käytetty tekninen lyhenne. Se on muodostettu englanninkielen sanoista Loss of signal l. signaalin tai yhteyden katkeaminen tai menetys. Ilmaisulla tarkoitettiin erityisesti hetkeä, jolloin Kuuta kiertävä alus siirtyi Maasta katsottuna Kuun taakse, jolloin radioyhteydet katkesivat kunnes alus tuli uudelleen esiin Kuun takaa.Herbert J. Pichler – Ihmisen suuri seikkailu Gummerus 1969


title: Castleton (Derbyshire)

text: Castleton on kylä Derbyshiressä Englannissa. Siellä oli vuoden 2011 väestönlaskennan mukaan 642 asukasta. Matkailijoiden suosiman kylän suosittuja nähtävyyksiä ovat William Peverilin vuonna 1080 rakennuttama Peverilin linna, Mam Tor -kukkula ja Odinin kaivos.


title: Konnanleinikki

text: Konnanleinikki ("Ranunculus sceleratus", syn. "Batrachium sceleratum") on kosteiden kasvupaikkojen leinikkikasvi. Konnanleinikki kuuluu leinikkien suvun myrkyllisimpiin lajeihin. Kasvi sisältää runsaasti sukunsa nimikko-glykosidia, ranunkuliinia (CHO), josta voi muodostua myrkyllistä protoanemoniinia.


title: Konnanleinikki

text: Yksivuotinen konnanleinikki kasvaa 10–40 cm korkeaksi. Varsi on pysty, suora, 2–15 mm paksu, kalju tai yläosasta karvainen. Varsi ei juurehdi varren nivelistä. Kiiltävänvihreiden aluslehtien lavat ovat tavallisesti 2–6 cm leveitä, leveän suippotyvisiä tai herttatyvisiä ja kolmijakoisia tai -osaisia. Lavan liuskat ovat kaksi- tai kolmihalkoisia tai -hampaisia. Varsilehtien lavat ovat kolmiosaisia, ylimpien lehtien lavat ovat liuskattomia ja muodoltaan tasasoukan suikeita. Kukkaperät ovat melko lyhyitä ja kukkia on runsaasti. Kukissa on kaksi kehäkiehkuraa sekä verho- että terälehtiä on viisi kappaletta. Verholehtien pituiset terälehdet ovat vihreänkeltaisia, 2,5–4 mm pitkiä ja mesikuopallisia. Kukkapohjus on korkea ja kapea. Konnanleinikki kukkii Suomessa kesä-syyskuussa. Hedelmä koostuu 0,7–1,2 mm pitkistä pähkylöistä, joissa on 0,05–0,15 mm pitkä suora ota. Kasvin siemenet leviävät veden virtausten ja lintujen mukana uusille kasvupaikoille.


title: Konnanleinikki

text: Konnanleinikki voi risteytyä sammakonleinikin ("R. reptabundus") kanssa. Sammakonleinikki on vasta äskettäin tunnustettu omaksi lajikseen. Aikaisemmin se luokiteltiin konnanleinikin alalajiksi ("R. sceleratus" ssp. "reptabundus"). Konnanleinikillä on sammakonleinikkiä pienemmät kukat ja sen alus- ja varsilehtien välinen ero on melko jyrkkä, kun sammakonleinikillä muutos lehtien välillä on loivempi.


title: Konnanleinikki

text: Konnanleinikki on levinnyt laajalle alueelle varsinkin pohjoisella pallonpuoliskolla. Euroopassa sitä tavataan lähes koko mantereella lukuun ottamatta Pyreneiden niemimaan lounaisosia, Islantia sekä maanosan arktisimpia alueita pohjoisessa. Aasian puolella laji on myös levinnyt laajalle, mutta huonosti tunnetulle alueelle. Sitä tavataan muun muassa Turkista, Keski-Aasiasta, Siperian länsi- ja keskiosista, Kiinasta, Japanista ja monin paikoin Kaakkois-Aasiasta. Paikoin lajia tavataan myös Afrikassa Saharan pohjoispuolen maissa sekä Etelä-Afrikassa. Konnanleinikki on levinnyt myös suurimpaan osaan Pohjois-Amerikan mannerta ja kasvaa myös Australiassa.


title: Konnanleinikki

text: Suomessa konnanleinikkiä tavataan Oulun ja Kemin korkeuksille saakka. Yleisin laji on Suomen eteläosissa, jossa se kuuluu alkuperäiseen kasvillisuuteen.


title: Konnanleinikki

text: Konnanleinikki kasvaa typpipitoisella, märällä maalla tai matalassa vedessä. Sitä tavataan navettojen liepeillä, lammikoissa, lätäköissä, ojissa, laidunrannoilla, lintuluotojen allikoissa ja kaatopaikoilla. Lajin runsastumista ovat suosineet maatalouden päästöt ja yhdyskuntajätteet. Toisaalta yksivuotinen konnanleinikki on herkkä olosuhteiden muuttumiselle, ja suuretkin kasvustot saattavat kadota nopeasti.


title: Konnanleinikki

text: Konnanleinikin ruotsinkielinen nimi "tiggarranunkel" ("kerjäläisleinikki") viittaa kasvin aikaisempaan käyttöön. Kerjäläiset pyrkivät saamaan kanssaihmiset suopeammiksi heitä kohtaan aiheuttamalla murskatuilla lehdillä ihoon haavoja ja rakkuloita. Kasvin suomenkielinen nimi ei kuitenkaan viittaa tähän käyttötarkoitukseen, vaan ilmeisesti lajin kosteisiin kasvupaikkoihin, joissa rupikonnat monesti viihtyvät.


title: Timo Harju

text: Timo Harju (s. 16. maaliskuuta 1958) on suomalainen kilpauransa päättänyt koripalloilija.


title: Timo Harju

text: Raholan Pyrkivän kasvatti, 194-senttinen Harju kuului Suomen maajoukkueeseen vuosina 1978–1980. Arvokisoihin Suomi ei tuona aikana selviytynyt. Yhteensä Harju pelasi Suomen miesten maajoukkueessa 36 ottelussa 3,3 pisteen keskiarvolla.


title: Timo Harju

text: Seuratasolla Harju edusti Pispalan Tarmoa, Tampereen Pyrintöä ja Helsingin NMKY:tä. Pyrintöä Harju edusti vuosina 1978–1987 kautta 1981–1982 lukuun ottmatta. Hän teki pääsarjatasolla runkosarjassa Pyrinnölle 3 711 pistettä, millä hän on edelleen joukkueen kaikkien aikojen parhaiden korintekijöiden joukossa. Pudotuspeleissä hän teki Pyrinnölle 463 pistettä. Kausilla 1979–1980 ja 1980–1981 Pyrintö ja Harju saavuttivat SM-hopeaa.


title: Timo Harju

text: Pyrinnön päävalmentajana toimineen Raimo Lammin mukaan Harju oli puolustuksessa erityistehtäviä hoitanut taistelija.


title: La Ceiba

text: La Ceiba on kaupunki Hondurasin pohjoisrannikolla Karibianmeren rannalla. Se on Atlántidan departementin pääkaupunki, ja siellä on 172 900 asukasta (2009). La Ceiba on Hondurasin neljänneksi suurin kaupunki.


title: La Ceiba

text: Hondurasin pohjoisrannikkoa asuttivat pitkään vain intiaanit. La Ceiban ensimmäiset ulkopuoliset asukkaat olivat garifunat, jotka saapuivat alueelle vuonna 1810. Olanchon alueelta alkoi tulla väkivaltaisuuksia karanneita ihmisiä 1828, ja espanjalaiset saapuivat 1846 sekä ranskalaiset 1857. Virallisesti kaupungiksi La Ceiba rekisteröitiin vuonna 1872, jolla nimellä asutuskeskusta oli jo kauan kutsuttu. Nimi tuli suuresta "Ceiba"-sukuun kuuluneesta lähellä rantaa kasvaneesta puusta, jota käytettiin kokoontumispaikkana.


title: La Ceiba

text: La Ceiba alkoi todella kehittyä, kun Vaccarellon veljesten perustama Standard Fruit Company saapui kaupunkiin 1899. La Ceiba oli pitkään yrityksen päämaja, ja Standard rakennutti monet kaupungin merkittävimmistä rakennuksista ja infrastruktuurista. Standardin seuraaja Dole Food Company ja Chiquita ovat edelleen kaupungin merkittävimpiä työnantajia.


title: Endre Lekve

text: Endre Lekve (10. elokuuta 1833 Ulvik Norja – 10. helmikuuta 1882 Helsinki) oli insinööri ja Polyteknillisen opiston opettaja, joka suunnitteli Helsingin ensimmäisen vesisäiliön eli vuonna 1876 käyttöön otetun ns. vanhan vesilinnan.


title: Endre Lekve

text: Lekven isä oli talollinen Torkel Paulsen. Lekve toimi ensin maanviljelijänä ja aliupseerina, kunnes suoritti 1856-1859 Hannoverissa Polyteknikumin kurssin. Vuonna 1859 hänet kutsuttiin Helsingin reaalikoulun teknisten aineiden opettajaksi, 1862 hänestä tuli insinööritieteiden opettaja ja 1879 Polyteknilliseksi opistoksi muuttuneen laitoksen opettaja. Hän osallistui useiden teknillisten komiteoiden työhön, suunnitteli Helsingin vesilaitoksen sekä antoi lausunnon Pielisjoen kanavoimisesta. Kun Helsingin ja Pietarin välistä rataa suunniteltiin, hän puolsi voimakkaasti halvempaa kaperaiteista ratkaisua, jonka valtiopäivät hyväksyivät. Keisari päätti asiasta kuitenkin toisin.


title: Endre Lekve

text: Vantaan Pyhän Laurin kirkkoon Lekve suunnitteli kalorifeerilaitoksen eli kuuman ilman kiertoon perustuvan lämmitysjärjestelmän.


title: Endre Lekve

text: Lekven oppilaat pystyttivät hänen haudalleen muistomerkin ja perustivat hänen nimeään kantavan stipendirahaston. Hänen puolisonsa vuodesta 1861 oli Johann Wilhelmina Antonia Huneus (k. 1873). Hänen veljensä oli Thorbjørn Lekve.


title: Silkkitie 30 päivässä

text: Silkkitie 30 päivässä on Ville Haapasalon luotsaama kymmenenosainen matkailuohjelma Yle Teemalla. Haapasalo matkustaa entisissä neuvostomaissa, pitkin muinaista Silkkitien reittiä, Kaukasuksella sijaitsevasta Georgiasta Mongoliaan asti. Ohjelman tuotti Aito Media. Ensimmäinen jakso julkaistiin ennakkoon Yle Areenassa 2. tammikuuta 2012.


title: Maiju Kujala

text: Maiju Kujala (s. 24. helmikuuta 1986 Imatra) on suomalainen vapaaottelun ammattikilpailija.


title: Maiju Kujala

text: Kujala on kautta aikain toinen suomalaisnainen, joka on osallistunut vapaaotteluun ammattilaissäännöin, joka sallii myös maassa olevan vastustajan lyömistä. Kujala aloitti vapaaottelun harjoittelemisen 19-vuotiaana, harrastettuaan sitä ennen nyrkkeilyä ja potkunyrkkeilyä. Lapsena Kujala on harrastanut myös klassista balettia. Kujalan edustaa MMA Lappeenranta -seuraa.


title: Maiju Kujala

text: Kujala kilpailee yhdysvaltalaisessa Strikeforce-liigassa. Hänen nimekkäin vastustajansa on ollut 135 paunan (62kg) silloinen vyönhaltija Miesha Tate, jonka hän kohtasi 13.8.2010 Phoenixissa Yhdysvalloissa. Kujalan otteli Tatea vastaan hänen normaalia (115-125 paunaa) painavammassa 135 paunan painoluokassa. Kujala hävisi tasaisen ottelun tuomariäänin, jossa oli ennakkoasetelmissa selvä altavastaaja.


title: Maiju Kujala

text: Kujala on esiintynyt amerikkalaisessa vapaaotteluaiheisessa televisiosarjassa Strikeforce Challengers. Kujala on nähty myös suomalaisella Jim-kanavalla tositelevisiosarjassa Sali.


title: Maiju Kujala

text: Kujala arvioi vahvuudekseen matto-ottelua ja ratkaisukykyä matossa, mutta nyrkkeilytaustainen ottelija kertoo panostavansa harjoittelussaan paljon myös pystyotteluun. Kujalan harjoitteluvastustajina toimivat yleensä kevyiden painoluokkien miehet.


title: Maiju Kujala

text: Kujala kohtasi maaliskuussa 2011 Emma Watsonin Fight Festival 30. -tapahtumassa. Hän voitti Watsonin ensimmäisessä erässä tyrmäyksellä


title: Maiju Kujala

text: Carelia Fight 7 -tapahtumassa syyskuussa 2011 Kujala kohtasi Ieva Slezaiten. Kujala tyrmäsi Slezaiten ensimmäisessä erässä


title: Maiju Kujala

text: Alkuvuodesta 2012 Kujalalta peruuntui kaksi ottelua, ensin ottelu Brasilian Juliana Carneiro Limaa vastaan maaliskuussa 2012 ja edellistä kuukautta myöhemmäksi suunniteltu ottelu Lena Ovchynnikovaa vastaan. Kujala kertoo suunnittelevansa paluuta otteluihin syksystä 2012.


title: Sukeltajaliitto

text: Sukeltajaliitto ry on vuonna 1956 perustettu suomalaisten sukellusseurojen kattojärjestö.


title: Sukeltajaliitto

text: Sukeltajaliiton alkuperäinen nimi oli Urheilusukeltajain Liitto ja alkuvuosina sen ainoana jäsenseurana oli Urheilusukeltajat. Ensimmäisien vuosien toiminnassa ei tehty suurta eroa liiton ja sen ainoan jäsenseuran välillä. Aktiivit toimihenkilöt olivat samoja.


title: Sukeltajaliitto

text: Sukelluseuroja on Suomessa nyt noin 200 ja niissä on noin 12 000 jäsentä (2011). Sukeltajaliitto toimii sukellusharrastuksen edunvalvojana Suomessa, kouluttaa sukelluskouluttajia ja -ohjaajia sekä julkaisee Sukeltaja-lehteä.


title: Garcia Hopkins

text: Garcia Hopkins (s. 14. joulukuuta 1958) on kilpauransa päättänyt yhdysvaltalais-suomalainen koripalloilija.


title: Garcia Hopkins

text: Washingon Bullets varasi Morganin valtionyliopistossa opiskelleen Hopkinsin kuudennen kierroksen viimeisenä pelaajana (128. varaus). NBA:ssa Hopkins pelasi 11 ottelua.


title: Garcia Hopkins

text: Hopkins siirtyi pelaamaan Suomeen, jossa hänestä tuli yksi maan pääsarjahistorian parhaista ulkomaalaisvahvistuksista. Suomessa Hopkins edusti Tampereen Pyrintöä kausina 1982–1987 (runkosarjassa 3 762 pistettä), Salon Palloilijoita, Turun NMKY:tä, Forssan Alkua, Kisanokiaa ja BC Nokiaa. Yhteensä Hopkins teki pääsarjatasolla runkosarjassa 7 667 pistettä ja otti 3 924 levypalloa. Hän pelasi myös Saksassa.


title: Garcia Hopkins

text: Hopkins tunnettiin pelaajaurallaan ponnistusvoimastaan ja ainakin uransa alussa runsaista levypallomääristään.


title: Garcia Hopkins

text: Hopkinsin Shawn-poika on myös koripalloilija.


title: Pushkar

text: Pushkar () on kaupunki ja pyhiinvaelluskohde Rajasthanin osavaltiossa Intiassa. Pushkar sijaitsee noin 14 kilometriä luoteeseen Ajmerin kaupungista. Pushkar sijaitsee Pushkarjärven rannalla. Lähin lentoasema, Jaipurin kansainvälinen lentoasema, sijaitsee noin 150 kilometrin päässä kaupungista. Ajmerin kaupungissa on lähin rautatieasema.


title: Pushkar

text: Kaupungin väkiluku on kehittynyt seuraavasti: 11 506 (vuonna 1991), 14 791 (2001) ja 21 626 asukasta (2011).


title: Palman metro

text: Palman metro on 25. huhtikuuta 2007 avattu metrojärjestelmä Palman kaupungissa Mallorcalla. Se koostuu yhdestä 7,2 kilometriä pitkästä linjasta, joka kulkee kaupungin keskustasta Baleaarien yliopiston kampusalueelle kaupungin pohjoispuolelle. Linjan varrella on yhdeksän asemaa, joista kahdeksan on maanalaisia. Metrojunien huippunopeus on 100 km/h ja matka linjan päästä toiseen kestää noin 13 minuuttia.


title: Palman metro

text: Koko metrojärjestelmä oli suljettuna syyskuusta 2007 heinäkuuhun 2008 teknisten ongelmien vuoksi.


title: Mad world: Seikkailijan atlas

text: Mad World – Seikkailijan Atlas on "Madventures"-matkailuohjelman tekijöiden Tuomas Milonoffin ja Riku Rantalan matkaopas. Kirjan kustansi Johnny Kniga.


title: Marklund

text: Marklund on sukunimi:


title: Keep Yourself Alive

text: Keep Yourself Alive on brittiläisen Queen-yhtyeen kappale sen vuonna 1973 julkaistulta esikoisalbumilta "Queen". Kappale oli myös yhtyeen ensisingle B-puolen ollessa myös yhtyeen esikoisalbumille kuuluva ”Son and Daughter”. Single ei saavuttanut sijoitusta Britanniassa eikä Yhdysvalloissa, missä singlen julkaisi EMI-yhtiön sijaan Elektra Records. Yhtye tuotti singlen itse.


title: Keep Yourself Alive

text: Kappaleen kirjoittaja, kitaristi Brian May, on kertonut, että hän kirjoitti kappaleen sanoituksen alun perin ironiseksi ja kieli poskessa tehdyksi. Hänen mukaansa laulun sanoma kuitenkin muuttui Freddie Mercuryn laulettua sen nauhalle.


title: Keep Yourself Alive

text:
A-puoli
B-puoli


title: Olimme kuin veljet (albumi)

text: Olimme kuin veljet on Don Huonot - yhtyeen kokoelma-albumi. Se julkaistiin vuonna 2003 sekä cd- että dvd-versiona. Myöhemmin kokoelma julkaistiin vielä osana Luurangot laatikossa -boksia.Julkaisu sisältää myös seuraavaa:


title: Luurangot laatikossa

text: Luurangot laatikossa on Don Huonot - yhtyeen kokoelmajulkaisu. Se julkaistiin vuonna 2010 boksina, johon kuuluu kolme cd- ja kolme dvd-levyä.


title: Víctor Merino Dubón

text: Víctor Hugo Merino Dubón (18. elokuuta 1979 Apopa, El Salvador) on elsalvadorilainen jalkapalloilija. Pelipaikaltaan hän on oikea laitahyökkääjä. Kotimaassaan ja kansainvälisessä jalkapallossa, hänet tunnetaan isänsä sukunimen mukaan nimellä "Víctor Merino", mutta Suomessa pelatessaan hän käytti sukunimeä "Dubón".


title: Víctor Merino Dubón

text: Dubón vietti lapsuutensa erittäin köyhissä oloissa maan pääkaupungin San Salvadorin slummialueilla, ollen myös kansainvälisen Plan-kehitysyhteistyöjärjestön kummilapsena. Suomeen hän saapui vuonna 1998 toimittaja Juha Tammisen välittämänä. Hän oli tuolloin 17-vuotias ja teki porilaisen FC Jazzin kanssa viiden vuoden mittaisen sopimuksen. Ensimmäisen kauden Dubón pelasi seuran A-junioreissa. Veikkausliigadebyyttinsä hän teki seuraavana vuonna.


title: Víctor Merino Dubón

text: Dubón pelasi Jazzissa kolme kautta ja yhteensä 75 liigaottelua, tehden niissä viisi maalia. Hän edusti FC Jazzia myös UEFA Intertoto Cupin otteluissa kesällä 2001. Kauden päätyttyä Dubón palasi takaisin kotimaahansa, vaikka sopimusta oli vielä vuosi jäljellä. Syynä oli hänen sopeutumattomuutensa Suomen ilmastoon ja hankalaan kieleen, vaikka Dubón muutoin kertoikin viihtyneensä Porissa.


title: Víctor Merino Dubón

text: El Salvadoriin palattuaan Dubón liittyi yhden maan suurimman seuran, Alianza F.C.n riveihin. Seuraa valmensi tuolloin Jaime Rodriguez, jonka omistaman jalkapalloakatemian kasvatti Dubón myös on. Seuraavana vuonna hän siirtyi San Salvador F.C.-joukkueeseen, jossa hän oli tärkeässä roolissa seuran voittaessa El Salvadorin liigan kevätkauden (Clausura) mestaruuden vuonna 2003. Viimeksi Dubón on edustanut Luis Ángel Firpo-seuraa, jonka kanssa hänen sopimuksensa päättyi vuoden 2011 syyskauteen.


title: Víctor Merino Dubón

text: El Salvadorin A-maajoukkueessa Dubón esiintyi ensimmäisen kerran vuonna 2003 ottelussa Guatemalaa vastaan. Hän on edustanut maataan vuoden 2007 Keski-Amerikan mestaruusturnauksessa ja samana vuonna CONCACAF Gold Cupissa, joka on Pohjois- ja Keski-Amerikan maiden yhteinen mestaruusturnaus. Dubón on pelannut yhteensä 20 maaottelua ja tehnyt niissä yhden maalin.


title: Perunpöllönen

text: Perunpöllönen ("Otus roboratus") on pöllöihin kuuluva lintu. Sitä tavataan Ecuadorissa ja Perussa.


title: Perunpöllönen

text: Se on paikkalintu. Sen paino on noin 153 g.


title: Perunpöllönen

text: Sen elinpiiriä ovat subtrooppiset ja trooppiset kuivat metsät, kosteat alavat metsät, savannit, subtrooppiset ja trooppiset pensaikkoalueet, huonokuntoiset metsät.


title: Perunpöllönen

text: Sillä on kaksi alalajia:


title: Copa Centroamericana

text: Copa Centroamericana on joka toinen vuosi järjestettävä jalkapallon Keski-Amerikan mestaruusturnaus. Turnaukseen osallistuvat Keski-Amerikan jalkapalloliiton UNCAF:n jäsenet Belize, Costa Rica, El Salvador, Guatemala, Honduras, Nicaragua ja Panama. Kaikki UNCAF:n jäsenet ovat jäseniä myös Pohjois-Amerikan, Keski-Amerikan ja Karibian alueen jalkapalloliitossa CONCACAF:ssa.


title: Copa Centroamericana

text: Turnaus järjestettiin ensimmäisen kerran vuonna 1991. Vuoden 2009 turnaukseen asti se tunnettiin nimellä "UNCAF Nations Cup". Menestynein maa on Costa Rica kuudella mestaruudellaan.


title: Copa Centroamericana

text: Vuoden 2011 Copa Centroamericana pidettiin tammikuussa Panamassa. Finaalissa Honduras voitti Costa Rican maalein 2-1. Turnauksen viisi parasta maata pääsivät mukaan vuoden 2011 CONCACAF Gold Cupiin, joka on Keski- ja Pohjois-Amerikan maiden yhteinen mestaruusturnaus.


title: Copa Centroamericana

text: Ehdokkaat vuoden 2013 Copa Centroamericanan järjestäjiksi ovat Nicaragua ja Costa Rica.


title: Yli rajan

text: Yli rajan on Wilho Ilmarin ohjaama suomalainen elokuva vuodelta 1942. Se perustuu Urho Karhumäen romaaniin "Yli rajan" (1938), josta Martti Larni muokkasi käsikirjoituksen.


title: Yli rajan

text: Melodraamaksi luonnehditun elokuvan tapahtumat sijoittuvat 1930-luvulle kaakkoisrajan tienoille. Päähenkilöitä ovat pientilan isäntä Mikko (Joel Rinne) ja inkeriläinen kaunotar Eliisa (Irma Seikkula), jota Mikko kosii mutta joka ei henno jättää yksinään elävää invalidi-isäänsä suutari Raaskaa (Wilho Ilmari). Ilmarin ohjausta pidetään koskettavana. Hän tavoittaa tässä ajankohtaa heijastelevassa poliittisessa rakkausdraamassa onnistuneesti tunnelmia ja Irma Seikkulan kasvojen sielukkuuden.


title: Yli rajan

text: Elokuvan alussa on karttapiirros Suomen ja Neuvostoliiton kaakkoisrajasta, joka avautuu siinä "railona", johon alkutekstit ilmestyvät. Tekstien jälkeen aukko umpeutuu. Päähenkilö on Karhumäen romaanissa 25-vuotias, mutta elokuvaan on valittu näyttelijäksi 45-vuotias Joel Rinne.


title: Yli rajan

text: Elokuvan kotimainen ensiesitys siirtyi valmistumisen lykkääntymisen vuoksi huhtikuusta lokakuulle. Kantaesitys oli kuitenkin elokuussa 1942 Venetsian elokuvajuhlilla, jossa se palkittiin Medaglia della Biennale -mitalilla. Jatkosodan päätyttyä elokuva poistettiin ohjelmistosta. Viimeinen esitys oli 1. heinäkuuta 1944. Uudestaan se esitettiin vasta viisikymmentä vuotta myöhemmin, 12. elokuuta 1994, televisiossa.


title: Yli rajan

text: Elokuvan kantaesitys oli elokuussa 1942 Venetsian "filmiolympialaisissa" ja sai Medaglia della Biennale -mitalin.


title: Boeing 377

text: Boeing 377 Stratocuiser on laajarunkoinen nelimoottorinen yhdysvaltalainen matkustajalentokone. Siinä on samat siivet ja moottorit kuin B-29-pommikoneessa, mutta runko on uusi, isompi ja kaksikerroksinen. Boeing 377:stä on tehty muunnelmia, kuten Mini Guppy ja Aero Spacelines Super Guppy. Boeing 377 on puolitoistakerroksinen, ylemmässä kerroksessa on matkustamo. Alakannella (lentokoneen puolessa välissä) on ruuma ja keittiö. Lentokone on ollut niin matkustaja- kuin kuljetuslentoyhtiöiden käytössä. Jotkut Boeing 377 -koneen versioista tunnetaan nimellä Guppy.


title: Boeing 377

text: Ainakin seuraavat yhtiöt käyttivät Boeing 377 -konetta:Pregnant Guppy oli Boeing 377 -koneen käytön loppumisvuonna 1963 Boeing 377 -koneesta modifioitu rahtilentokone.


title: Caught in the Act (Steve Gibbons Band)

text: Caught in the Act on birminghamilaisen Steve Gibbons Bandin (SGB) Englannissa äänitetty livealbumi vuodelta 1977. Levyn nimi on Melody Maker -lehden konserttiarvio-osaston mukainen.


title: Caught in the Act (Steve Gibbons Band)

text: Tuottaja on Kenny Laguna apunaan Mark Dodson. Yhdysvalloissa valmistetut LP-levyt on kustantanut MCA Records. Taustalla on myös Goldhawke-levymerkki. MCA:n osoite on ollut 100 Universal Plaza, Universal City, Kalifornia 91608.


title: Caught in the Act (Steve Gibbons Band)

text: Erään arvion mukaan albumin parhaimpia kappaleita ovat Steve Gibbonsin itsensä tekemät "Light Up Your Face", "One of the Boys" ja etenkin "You Gotta Pay".


title: Caught in the Act (Steve Gibbons Band)

text: Kappaleiden tekijä on Steve Gibbons, ellei toisin ole mainittu.Kappaleiden vaihtoehtoisia nimiä ovat "Gave His Life to Rock 'n' Roll" ja "Rollin". Painoksessa, jonka luettelotunnus on Polydor / Goldhawke 2478 112 kappaleen "Clothes Line (Wrap It Up)" nimenä on "Shoppin' for Clothes". Sen on aikaisemmin levyttänyt The Coasters. "Git It" on lainattu Gene Vincentin ohjelmistosta.Trevor Burton on vaikuttanut aikaisemmin The Move -yhtyeessä.LP-levyn takakannessa on 15 valokuvaa Steve Gibbonsista ja hänen yhtyeensä jäsenistä. Eräässä valokuvassa Gibbons istuu urheiluautossa, jonka kylkeen on maalattu Gibbons ja Rollin Medusa -kuva. Eräässä kuvassa yhtye on lavastettu gangsterijoukkioksi, joka on Rolls Roycen ympärillä, ja jengin pomolla (Gibbons) on kädessään pistooli.


title: Caught in the Act (Steve Gibbons Band)

text: Levykanteen on lainattu SGB:n konserttiarvioita lehdistä Sounds, N.M.E., Record Mirror, Melody Maker, Performance, Los Angeles Herald Examiner ja San Francisco Chronicle. Konserttipaikat, lehdet ja kirjoittajat ovat:Kirjoituksista selviää, että SGB on ollut kiertueella The Whon kanssa vuonna 1974 ja että yhtyeiden asioita on hoitanut sama yhtiö. SGB:n muusta ohjelmistosta on mainittu kappaleet "Natural Thing", "Tupelo Mississippi Flash", "The Right Side of Heaven", "Spark of Love", "Johnny Cool", "Strange World", yksityisetsivästä kertova "Dick Malone", "Rollin' On", "Oh Mr Jones", "Please Don’t Say Goodbye" ja "All Right Now" (ei se samanniminen Freen kappale).


title: Caught in the Act (Steve Gibbons Band)

text: Macho-imagoa esittävän Steve Gibbonsin yhteydessä on mainittu sellaisia vertailukohteita kuin Roger Daltrey, J. Geils, Elvis, Johnny Cash sekä Tony Joe White. Steve Gibbonsa Bandia on verrattu alkuaikojen The Who'hon ja toisaalta sellaiseen Yhdysvaltain Etelävaltioiden boogie-yhtyeeseen kuin Lynyrd Skynyrd. Yhtyeen albumeista on mainittu debyytti "Any Road Up" ja "Rollin on". Palladiumissa SGB on esiintynyt Starcastlen ja Journeyn kanssa ja Marquee-klubilla Cocksparrown kanssa.


title: Kolskaja

text: Kolskaja oli venäläinen öljynporauslautta, joka valmistui Rauma-Repolan Mäntyluodon telakalla Porissa vuonna 1985.